Ini Cara Dan Proses Pengiraan Undi Pilihan Raya Umum

Pilihan Raya Umum ke-14 semakin hampir dan semua rakyat Malaysia mampu merasakan bahang kehangatannya. Bendera-bendera parti-parti bertanding dipasang di setiap tempat yang boleh dipasang menunjukkan betapa sengitnya perebutan tampuk kepimpinan negara.

Dan apabila hari mengundi tiba, orang ramai akan berpusu-pusu mengundi parti yang dirasakan akan memberikan kebaikan kepada negara. Selepas pengundian selesai, undi-undi akan dikira yang akan menentukan siapa yang bakal menerajui Malaysia untuk tempoh 5 tahun akan datang. Berikut adalah prosedur, cara dan proses kiraan undi dibuat bagi pilihan raya umum Malaysia.

Setelah masa mengundi tamat, Ketua Tempat Mengundi (KTM) dikehendaki untuk menutup pusat mengundi. Bagi pengundi yang masih berada dalam bilik mengundi, mereka akan diberikan masa untuk mengundi, manakala mereka yang baru tiba untuk mengundi tidak dibenarkan masuk kerana sudah terlewat.

KTM akan menjelaskan dengan baik mengapa pengundi yang baru tiba tidak dibenarkan mengundi. KTM kemudian akan memeterai peti undi yang disaksikan oleh ejen mengundi yang hadir, dan pelekat keselamatan ditandatangani.

Pada masa yang sama, semua poster dan label akan ditanggalkan oleh kerani manakala Ejen Mengira Undi (EMU) akan dimaklumkan bila waktunya untuk proses mengira keputusan undi akan dijalankan.

Dalam menentukan keputusan yang adil, terdapat 10 prosedur proses pengiraan undi yang harus dipatuhi:

Borang perlu diisi dengan lengkap dan digunakan semasa mengira undi. 4 Perkara ditekankan dalam borang ini ialah:

2. Pihak yang dibenarkan derada di tempat mengira undi adalah:

3. Proses mengira undi dimulakan. Kertas undi dikeluarkan dan diletakkan ke dalam dulang ‘Undi Belum Kira’. Kertas undi dikira & diikat 10 helai bagi setiap satu ikatani. Kertas undi dikira dalam jumlah sepuluh helai mengikut ikatan dan ditandakan dalam bilangan 100 pada borang SPR 757 ( Borang catatan bilangan pengesahan kertas undi )

4. Perbandingan bilangan kertas undi yang terdapat dalam dulang ‘Undi Belum Kira’ dengan Penyata Borang 13

5. Kerani Mengira Undi memaparkan setiap helaian kertas undi kepada EMU sambil meneriakkan simbol calon – Jika tiada bantahan, kertas undi dimasukkan ke dalam dulang calon yang berkaitan

6. Jika terdapat bantahan EMU calon, kertas undi dimasukkan ke dalam dulang ‘undi ragu’

7. KTM menyatakan keputusan kertas ‘undi ragu’ dan pengiraan semula kertas undi setiap calon dilakukan

8. EMU berhak memohon KTM agar melakukan proses ulang kira jika terdapat perbezaan 4 % atau ke bawah antara bilangan undi calon terbanyak dengan calon kedua terbanyak, tidak termasuk undi yang ditolak.

9. Hanya 1 kali permohonan ulang kira undi bagi EMU calon dibenarkan – namun undang-undang pilihan raya masih boleh memberi kuasa kepada KTM agar melakukan ulang kira undi lebih daripada sekali untuk memuaskan hati pihak pemohon.

Begitulah cara dan proses pengiraan undi di setiap lokasi mengundi dijalankan. Sama-sama kita berdoa agar pilihan raya umum kali ini berjalan dengan lancar dan tiada sebarang unsur penipuan.

Selepas proses kiraan undi, mana-mana calon atau parti yang tidak berpuas hati atau tidak setuju dengan keputusan dibenarkan untuk membuat bantahan dengan mengisi petisyen Pilihan Raya di mahkamah.

Calon atau parti yang tak setuju dengan keputusan selepas proses kiraan undi dijalankan, boleh menghantar surat bantahan dengan mengisi petisyen Pilihan Raya di mahkamah.

Jika berlaku ketidakadilan dalam proses pengiraan undi yang melanggar Akta Kesalahan Pilihan Raya 1954 dan mendapat pengesahan daripada mahkamah, makan kawasan tersebut akan dilangsungkan semula pilihan raya.


10 penjenayah yang masih hidup selepas dipenjara melebihi 40 tahun

Anda buat kesalahan jenayah, anda terimalah hukumannya tidak kira berapa tahun pun perlu meringkuk dalam penjara.

Ramai banduan yang mati dalam kurungan selepas menerima hukuman penjara untuk tempoh yang sangat panjang. Ada yang bernasib baik menerima parol sebelum tamat tempoh hukuman dan ada juga yang menerima tempoh tambahan kerana melanggar peraturan semasa berada dalam tahanan.

Akhir sekali, ada banduan yang berjaya menamatkan tempoh panjang hukuman penjara dan dibebaskan selepas berdekad lamanya terkurung di sebalik tirai besi. Berikut antara 10 banduan yang paling lama menjalani hukuman penjara dan masih hidup semasa dibebaskan:

Eddie Collins menerima hukuman penjara 43 tahun selepas disabitkan kesalahan atas pembunuhan darjah pertama. Ketika dijatuhkan hukuman, dia hanya berusia 21 tahun dan tinggal di Tucson, Arizona.

Eddie sentiasa menyatakan yang kejadian itu merupakan perkara terburuk dalam hidupnya dan sehingga ke hari ini dia menyesali perbuatannya. Ketika itu, dia dan abangnya sedang cuba mendapatkan bekalan dadah apabila mereka terlibat dalam satu pergaduhan dengan seorang lelaki bernama Terry Young. Abangnya, Jonnie, telah mengeluarkan pistol dan menembak Terry.

Seorang peguam daripada Projek Keadilan Arizona, Katherine Puzauskas berkata, Eddie tidak menyedari hakikat bahawa abangnya membawa senjata semasa kejadian. Lagipun Eddie bukanlah orang yang bertanggungjawab menarik picu pistol terbabit. Jadi, dia tidak sepatutnya dipenjarakan begitu lama, terutama sekali selepas abangnya yang merupakan pembunuh sebenar hanya dijatuhkan hukuman 10 tahun penjara selepas membuat rayuan.

Eddie terlepas satu perubahan dalam kod undang-undang yang membolehkannya mendapatkan parol selepas 25 tahun. Ketika dibebaskan, Eddie sudahpun berusia 64 tahun. Dia mempunyai keluarga besar yang membantunya menyesuaikan diri dengan kehidupan moden yang belum wujud ketika dia masih muda. (sumber)

Otis Johnson dimasukkan ke dalam penjara ketika berusia 25 tahun. Walaupun dia sentiasa tidak mengaku bersalah kerana membunuh seorang anggota polis, dia telah dijatuhkan hukuman 44 tahun penjara.

Otis tidak berhubung dengan mana-mana ahli keluarga ketika menjalani tempoh hukuman. Apabila tiba masa untuk keluar ke dunia nyata, warga tua yang tidak tahu apa-apa tentang zaman moden ini berasa sangat takut. Dia hanya diberikan dua tiket bas, kad pengenalan yang lama dan juga 40 dolar. Pada usia 69 tahun, bagaimanakah Otis akan menyara kehidupannya sendiri?

Akhirnya dia tinggai di sebuah rumah perantaraan dan menjadi sukarelawan di sebuah dapur yang menyediakan makanan untuk mereka yang tinggal di jalanan. (sumber)

John Franzese dihukum penjara selama 50 tahun atas kesalahan jenayah sebagai bos kecil kumpulan samseng. Ketika dibebaskan pada tahun 2018, dia telah berusia 100 tahun dan merupakan banduan tertua di Amerika Syarikat. Sebenarnya dia telah banyak kali keluar masuk sepanjang tempoh hukuman akibat melanggar parol. Tahun 2017 merupakan berakhirnya 50 tahun tempoh asal hukumannya.

John sering berlagak kerana telah membunuh lebih 60 orang semasa bekerja dengan keluarga penjenayah di Colombo itu. Namun kini dia hanyalah seorang lelaki yang sangat tua. Diharapkan dia sudah insaf dan tidak lagi melibatkan diri dengan sebarang jenayah serta hidup aman menunggu panggilan Ilahi. (sumber)

Pada tahun 1951, Harvey Stewart mendapat pengalaman pertama dipenjarakan. Dia dijatuhkan hukuman sepuluh tahun atas kesalahan merompak namun menerima parol selepas 6 tahun.

Pada tahun 1958 dia sekali lagi dimasukkan ke dalam atas kesalahan membunuh. Kali ini, walaupun Harvey menidakkan tuduhan, hakim telah mengenakan hukuman penjara seumur hidup kerana menembak James Laird di bahagian dada dengan pistol Laird sendiri. Walaupun begitu, Harvey tidak pernah menyangkal tuduhan jenayah-jenayahnya yang lain termasuklah satu senarai panjang kes rompakan.

Harvey berjaya melarikan diri dari penjara selama beberapa hari pada tahun 1965 sebelum berjaya diberkas semula. Dia juga membuat beberapa cubaan melarikan diri sepanjang tempoh itu namun tidak berjaya.

Pada tahun 1984, dia mendapat parol dan menghabiskan dua tahun mencuci pinggan di sebuah rumah perantaraan. Setelah itu, dia kembali semula meringkuk dalam penjara kerana melanggar parol dengan membuat rancangan rompakan baru.

Ketika dibebaskan pada tahun 2011, Harvey sudahpun berusia 83 tahun. Walaupun dia sudah menjadi seorang lelaki bebas, pihak penjara terpaksa menunggu seketika sebelum mendapatkan sebuah bilik kosong untuknya di rumah perantaraan atau rumah orang tua. Kesemua ahli keluarga Harvey sudah meninggal dunia dan dia tidak menerima sebarang pengunjung dalam tempoh sedekad sebelum itu.

Kini dia menghabiskan masa terkurung di Rumah Penjagaan Rusk. Dia sebenarnya inginkan kes pembunuhannya dibuka semula kerana dia merasakan pihak juri tidak berlaku adil. (sumber)

Hugh Alderman merupakan seorang lelaki muda berusida 23 tahun ketika dia didapati bersalah dan dijatuhkan hukuman penjara seumur hidup setelah melakukan beberapa siri pembunuhan dan rompakan.

Pada tahun 1916, Hugh dan tiga lelaki lain yang dikenali sebagai "Rice Gang" merompak sebuah bank di Homestead, Florida. Mereka berjaya melarikan diri dengan hasil rompakan sebanyak $6,500 dan bersembunyi di Everglades.

Dua minggu kemudian, mereka berjaya ditemui dan berlaku pergelutan dengan pihak berkuasa sehingga dua anggota polis serta dua ahli geng itu mati di tempat persembunyian. Hugh dan seorang lagi ahli geng itu telah dijatuhkan hukuman penjara seumur hidup atas jenayah yang dilakukan bermula 1917.

Hugh berjaya melarikan diri dari penjara beberapa kali dan dia telah ditahan buat selama-lamanya di sebuah hospital sakit jiwa pada tahun 1927. Dia tinggal di hospital itu sehingga tahun 1983 ketika dia mati semasa berusia 86 tahun. (sumber)

Charles Edret Ford mengaku tidak bersalah atas kesalahan membunuh yang dilakukan sekitar tahun 1950-an ketika dia hanya berusia 20 tahun.

Kesemua juri ketika perbicaraannya berkulit putih dan seorang saksi sebenarnya menunjukkan ke arah lelaki lain dalam mahkamah ketika dikehendaki mengenal pasti pembunuh. Hakim walau bagaimanapun menyatakan Ford mempunyai iras suspek tersebut dan sudah cukup kukuh untuk didakwa.

Dilaporkan dia telah menjalani hukuman selama 64 tahun dalam penjara semata-mata kerana perbezaan warna kulit. Dua orang peguam telah mengikuti kes Ford dan meminta ia dibicarakan semula pada tahun 2014. Hakim telah membebaskannya dan meletakkan Ford yang berusia 86 tahun di bawah jagaan rumah orang tua sehinggalah dia menghembuskan nafas yang terakhir. (sumber)

Howard Christensen hanya berumur 16 tahun semasa dia bersama seorang lagi rakan sedang mengembara tumpang kenderaan seorang guru, merompak serta membunuhnya.

Hukuman yang dijatuhkan pada mulanya adalah penjara seumur hidup tanpa parol, namun ia diubah kepada 200 tahun.

Semasa dalam penjara, rakan subahat Christensen itu telah membunuh diri dengan menggantung diri beberapa tahun selepas dipenjarakan. Christensen pula merupakan seorang banduan yang sukar dikawal. Dia sering mengganggu banduan dan pelawat lain. Adakalanya dia enggan mandi dan menukar pakaian. Disebabkan perangai itu, dia sering dikenakan terapi renjatan beberapa kali sehinggakan pihak berkuasa pernah juga mempertimbangkan untuk melakukan prosedur lobotomi di bahagian depan kepalanya.

Pada tahun 1995, warder penjara sendiri meminta agar dia dibebaskan kerana sukar meletakkannya di mana-mana kerana keadaan mental yang tidak stabil dan angin yang sentiasa tidak baik. Beberapa tahun terakhir dalam penjara, dia dikurung di dalam wad khusus untuk banduan dengan masalah mental. Akhirnya pada tahun 2001 dia dibebaskan selepas 64 tahun di dalam penjara. Dua tahun kemudian dia telah meninggal dunia. (sumber)

Richard Honeck memulakan kisah hidupnya sebagai banduan pada usia 22 tahun. Dia didapati bersalah kerana membunuh salah seorang bekas rakan sekelasnya dan dijatuhkan hukuman penjara bermula November 1899. Dia kemudian diberikan parol pada 29 Disember 1963 selepas 64 tahun dan 1 bulan hidup sebagai banduan.

Di Penjara Joliet semasa mula-mula menjalani hukuman, dia dikurung secara berasingan selama tiga minggu dan dipasang rantai dan bola besi selama 6 bulan selepas menikam seorang pengawal pada tahun 1912.

Kemudian dia dipindahkan ke Pusat Pemulihan Menard dan tidak membuat sebarang kacau di situ. Selama 35 tahun dia bekerja di kedai kek dan roti penjara itu.

Sepanjang tempoh pemenjaraannya, dia hanya menerima sepucuk surat dan dua orang pelawat yang mana salah seorangnya adalah wartawan akhbar pada tahun 1963. Ketika berusia 85 tahun, dia dibebaskan dan 12 tahun kemudian dia meninggal dunia pada tahun 1976.

Johnson Van Dyke Grigsby disabitkan atas kesalahan membunuh pada tahun 1908. Dia ditahan sehinggalah dibebaskan pada tahun 1974. Johnson dilaporkan telah menikam seorang lelaki sehingga mati selepas berlaku satu pergaduhan yang berpunca daripada permainan poker.

Semasa 50 tahun dipenjarakan, dia direman ke wad khas untuk banduan dengan sakit mental. Akhirnya, seorang doktor mengesahkan yang dia sebenarnya tidak gila - setelah sekian lama.

Apabila dibebaskan, Johnson berusia 89 tahun. Dia tidak berjaya mencari nafkah dan kembali ke penjara selama dua tahun lagi. Pada tahun 1976, dia dibebaskan semula dan hidup untuk 11 tahun lamanya sebelum meninggal pada usia 101 tahun.

Paul Geidel Jr. ditahan kerana kesalahan membunuh darjah kedua pada tahun 1911 ketika hanya berusia 17 tahun. Dia dimasukkan ke Penjara Sing Sing dan dia layak untuk diberikan parol kerana berkelakuan baik. Walau bagaimanapun, dia disahkan gila selepas menjalani satu ujian pada tahun 1926.

Setelah itu, dia dipindahkan ke hospital untuk penjenayah yang kurang siuman yang ditadbir oleh kerajaan negeri New York sehingga tahun 1972.

Kemudian, dia diletakkan pula di Pusat Pemulihan Fishkill dan hidup di dalam kuarters bersama banduan-banduan tua yang lain. Selama dipenjarakan, Geidel telah membina hubungan baik dengan para pengawal dan pegawai sehingga mereka akan membawanya keluar bersama-sama menonton perlawanan besbol dan sebagainya.

Geidel diberikan parol pada bulan Ogos 1974. Namun dia ingin menetap di situ kerana usia yang mencecah 80 tahun. Dia telah menghabiskan masa selama 63 tahun usia dewasanya sebagai seorang banduan dan tidak mempunyai sebarang ahli keluarga. Jadi, dia tidak yakin dapat hidup jika berada di luar penjara. Dia menolak tawaran parol itu dan memilih untuk menyambung hukuman selama 6 tahun lagi.

Semasa berusia 86 tahun, dia akhirnya meninggalkan penjara selepas 68 tahun hidup sebagai banduan. Dia meninggal dunia tujuh tahun kemudian di sebuah rumah orang tua ketika berusia 93 tahun. (sumber)


Perkara pelik dan aneh yang terdapat di Dubai

Anda semestinya mengetahui sedikit sebanyak fakta tentang Dubai bukan? Kita sedia maklum bandar gah itu dipenuhi dengan penduduk kaya yang mempunyai gaya hidup yang mungkin sedikit sulit untuk kita fahami. Berikut adalah beberapa perkara pelik dan aneh tentang gaya hidup penduduk Dubai yang ingin kami kongsikan bersama anda.

Pernahkah anda bermain tenis di atas bangunan tinggi tanpa sebarang penghalang sama sekali? Setelah melihat gambar di atas pasti terlintas di fikiran anda bagaimana jika bola tenisnya terpukul jauh? Selamatkah para pemain tenis tanpa sebarang penghadang keselamatan? Berapa banyak bola tenis yang perlu anda bawa atau apa terjadi kepada bola yang jatuh dari tempat yang begitu tinggi sekali?

Helipad yang terletak di atas bangunan Burj Al- Arab pernah ditukar menjadi sebuah gelanggang tenis pada tahun 2011. Pemain tenis terkenal iaitu Roger Federer dan Andre Agassi pernah dijemput untuk bermain di gelanggang menggayatkan ini.

Selain gelanggang tenis di atas langit, Dubai juga kini sedang dalam proses membina sebuah gelanggang tenis di dalam laut. Dilaporkan pembinaan kompleks itu menelan belanja sekitar USD2.5 bilion. Selepas ini, anda boleh memukul bola tenis sambil ditemani ikan di lautan.

Meskipun Dubai terkenal dengan penduduk yang majoritinya kaya-raya, namun pihak kerajaan tidak lupa juga kepada golongan yang kurang bernasib baik di sana. Banyak tempat makanan percuma disediakan setiap hari untuk mereka yang tidak mampu atau tidak mempunyai pekerjaan. Walaupun tidak begitu ramai yang mengambil makanan percuma ini, namun inisiatif ini tetap diteruskan.

Telefon bimbit merupakan satu kemestian bagi setiap orang pada zaman ini. Setiap orang boleh dikatakan mempunyai satu telefon bimbit kerana harganya yang berpatutan. Namun begitu di Dubai terdapat sesetengah telefon bimbit yang harganya lebih mahal daripada harga rumah di Malaysia. Ini kerana ada jenama telefon bimbit yang dijual di sana bersalutkan emas tulen, berlian dan perak. Tidak hairanlah jika harganya begitu mahal sekali.

Mesin ATM Gold to Go ini sudah wujud sejak tahun 2010 dan terletak di bahagian lobi hotel Emirates Palace di Dubai. Di dalam mesin ATM ini memuatkan sekitar 320 kepingan emas samada dalam bentuk syiling atau ketulan. Bahkan sistemnya yang canggih juga dapat mengemaskini harga emas dunia setiap 10 minit sekali.

Kebiasaannya jika kita membaca akhbar, pasti terdapat ruangan mencari pekerjaan kosong yang diwarwarkan. Berbeza dengan akhbar tempatan di Dubai yang mempunyai ruangan untuk mencari jodoh. Biasanya para bapa akan mengiklankan anak perempuan mereka untuk dikahwinkan namun melihat pada kriteria dan latar belakang pendidikan serta kekayaan keluarga membuatkan ia seperti sesuatu yang sukar namun bukanlah mustahil. Jika berminat, anda boleh mencuba nasib anda di sana.

Di Dubai memang terkenal dengan haiwan padang pasir ini. Unta boleh dilihat di merata tempat di sana. Disebabkan saiznya yang besar maka tidak hairanlah jika pemilik haiwan ini meletakkannya di tempat parkir kereta.

Kalau di Malaysia kita mungkin sekali-sekala terjumpa kereta mewah atau supercar, namun begitu di Dubai jalan rayanya boleh dikatakan sarat dengan supercar dan seringkali dilihat konvoi-konvoi kelab kenderaan mewah diadakan di sana. Keadaan ini juga sukar dilihat di negara-negara maju yang lain.

Anda jangan terkejut ketika berkunjung ke Dubai kerana ramai orang kaya di sana yang memelihara binatang eksotik dan buas sebagai haiwan peliharaan mereka. Seringkali rakyat Dubai kelihatan membawa haiwan mereka bersiar-siar bersama di dalam kenderaan. Antara yang digemari dan dianggap tinggi statusnya ialah membela harimau atau singa.

Anda jangan salah anggap, bukanlah mereka menggunakan helikopter untuk bergerak namun menggunakannya untuk mengangkut kereta mereka yang tersangkut di dalam kesesakan lalu lintas. Bagi mereka yang tidak lagi mempunyai masalah kewangan, masa merupakan perkara terpenting buat mereka.

Mungkin kita biasa melihat telefon bimbit atau beg tangan disaluti emas atau berlian, akan tetapi lain pula di Dubai ceritanya. Kerana terlalu kaya, sesetengah orang kaya di Dubai menghiasi kereta mereka dengan emas dan berlian. Bukan hanya sesetengah bahagian kenderaan namun pada keseluruhan permukaannya. Tidak dapat dibayangkan betapa banyaknya kekayaan yang mereka miliki.

Dubai telah melancarkan rumah terapung yang dikenali sebangai vila dalam air. Seperti rumah moden lain, ia mempunyai 2 tingkat di mana bahagian bawahnya berada di dalam dasar laut. Bilik tidur utama mempunyai tingkap kaca yang menampakkan batu karang serta ikan yang berenang di sekitar rumah.

Pihak berkuasa setempat telah membuat satu kelainan apabila menubuhkan perpustakaan pantai di Dubai untuk menarik minat para pelancong. Jika sebelum ini pantai dikaitkan hanya dengan aktiviti riadah sahaja, namun kini anda boleh membaca sambil menikmati suasana pantai dengan angin dan bunyi ombaknya.

Apa yang telah kami garapkan ini mungkin merupakan perkara pelik pada pandangan kita namun ia adalah perkara biasa di Dubai. Diharap perkongsian ini membantu anda jika ingin melawat negara itu nanti


Kuan Chee Heng : Bukti Sifat Kemanusiaan Masih Wujud

Sebenarnya, dalam aspek memberi, kita tidak perlu menjadi kaya-raya untuk membantu orang lain. Bak kata pepatah, "When you have nothing is when you need to give". Jika kita hendak menunggu menjadi senang-lenang baru kita mahu memberi, percayalah, bahawa saat itu tak akan pernah tiba.

Kerana sememangnya lumrah manusia yang kita tak pernah berasa cukup, melainkan kita bersyukur dengan pemberian. Dan bersyukur di sini bukanlah hanya dengan kata-kata, tetapi dengan perbuatan. Dan perbuatan yang menunjukkan kita bersyukur adalah memberi, menderma atau dengan kata lain membantu mereka yang kurang bernasib baik.

Dan jangan salah faham, tak perlu kita membantu semua orang yang susah di dunia ini, tetapi cukup dengan buat apa yang termampu. Jika semua orang memainkan peranan ini, dunia pastinya menjadi lebih baik.

Itulah apa yang dilakukan oleh saudara yang berhati mulia, Kuan Chee Heng yang sangat prihatin dengan mereka yang kurang bernasib baik. Beliau menjadi tular disebabkan oleh kerja-kerja amal yang dilakukannya.

Merupakan seorang berbangsa Cina dan berasal dari Kampung Bukit Chermai, Batu Pahat, Johor, Kuan Chee Heng juga seorang ahli perniagaan yang banyak menghulurkan bantuan kepada mereka yang kurang bernasib baik tanpa mengira latar belakang bangsa, agama dan keturunan.

Beliau banyak memfokuskan bantuannya terutama di kawasan Puchong, Selangor. Jika ingin melihatkan status, beliau bukan lah orang kenamaan. Beliau juga bukan seorang datuk dan jauh sekali terliabt dalam mana-mana parti politik.

Namun, profil Facebooknya mempunyai 305,016 pengikut disebabkan kerja-kerja amal yang dilakukannya.

"Aku bukan orang kaya. Aku asal orang miskin. Keluarga aku sangat susah, jadi aku dapat rasa betapa sukarnya hidup dalam kemiskinan," jelas Kuan yang sangat suka membantu.

Beliau melakukan pelbagai aktiviti dalam usaha memberikan suntikan positif kepada masyarakat dan lebih kepada membantu mereka yang susah, lapar dan sakit.

Antara kerja-kerja amal yang dilakukan oleh Kuan termasuklah ambulan 10 sen, teksi 10 sen, perpustakaan 10 sen, rumah RM1, van jenazah RM1 dan juga pasar 10 sen di mana beliau memberikan makanan kepada mereka yang kurang berkemampuan.

Kuan memulakan projek van jenazah 10 sen disebabkan satu insiden yang berlaku kepada rakannya. Ketika bapa kepada rakannya meninggal, berlaku kesukaran untuk membawa pulang mayat ke kampung halaman kerana mengalami masalah kewangan.

Beliau ketika itu terfikir mengapa beliau sendiri tak membantu padahal beliau berkemampuan untuk membantu. Menyedari ia merupakan satu peluang untuk membantu, membuatkan beliau memulakan projek van jenazah RM1.

Bagi projek perpustakaan 10 sen pula, ia bertujuan menyediakan tempat yang selamat bagi kanak-kanak yang tinggal di Program Perumahan Rakyat di Pinggirana Bukit Jalil untuk belajar dan membaca.

Kanak-kanak di kawasa itu yang berasal dari keluarga berpendapatan rendah biasanya tidak mempunyai tempat untuk belajar di rumah. Malah, ada di kalangan kanak-kanak perempuan yang terpaksa belajar di tangga, yang akan mengundang bahawa.

Perpusatakaan yang disediakan mempunyai pendingin hawa dan minuman disediakan, serta pinjaman buku hanya dicaj 10 sen sahaja. Malah, penjaga perpustakaan berfungsi sebagai kaunselor.

Selain itu, Kuan Chee Heng juga mempunyai dua buah rumah teres dua tingkat yang mana satu daripadanya dijadikan rumah sewa bagi keluarga yang pesakit dimasukkan ke hospital, dengan bayaran RM1 untuk satu malam.

Sebuah lagi rumah akan dijadikan tempat perlindungan sementara untuk isteri didera.

Kuan Chee Heng bukan sahaja membantu mereka yang berada dalam kesusahan, malah beliau juga aktif dalam membanteras kes-kes jenayah yang berlaku di sekitar. Beliau adalah pengasas Persatuan Kepolisan Komuniti Malaysia yang pernah membantu polis menyelesaikan kes-kes jenayah berat termasuklah pembunuhan, rogol, gengsterisma dan penipuan yang melibatkan kerugian beratus ribu ringgit.

Beliau sering mengingatkat diri sendiri bahawa kita yang sihat sepatutnya membantu mereka yang tidak berupaya kerana kita tak tahu satu hari nanti kita pula yang akan berada di tempat mereka.

Dan menjadi lumrah hidup apabila kita melakukan sesuatu kebaikan pasti ada ujiannya. Beliau kerap kali juga mendapat kecaman daripada mereka yang tak senang dengan tindakannya. Namun positif dengan apa yang dilakukan, beliau menasihati agar tidak memfokus kepada tohmahan orang luar yang hanya ingin menjatuhkan sahaja.

Walaupun berbangsa Cina, namun beliau sangat fasih bertutur dalam bahasa Malaysia dan kadang-kadang menggunakan petikan ayat Al-Quran ketika bercakap. Menurut Kuan, beliau diberikan terjemahan ayat Al-Quran ketika ibu mertuanya terlantar sakit yang membuatkan dirinya tenang, dan sejak itu beliau amat menyenangi Al-Quran.

Selain itu, Kuan membesar di kampung yang majoritinya orang Melayu, oleh itu beliau fasih berbahasa Malaysia. Antara ayat-ayat Al-Quran yang memberi kesan terbesar pada diri Kuan adalah dari surah Al-Baqarah ayat 287 yang bermaksud:

Pihak iluminasi.com sangat berbangga kerana Malaysia masih mempunyai rakyat yang sangat prihatin seperti Kuan Chee Heng yang mampu mengubah negara kita ke arah negara yang lebih prihatin.


Top 10 Individu Paling Dermawan Di Dunia

Kecoh di seluruh Malaysia berikutan kejadian di Aeon Tebrau di mana berlakunya huru-hara disebabkan oleh tindakan baik hati Tengku Mahkota Johor, Tengku Ismail yang memperuntukan RM1 juta bagi mereka yang berbelanja di pasaraya itu.

Setiap individu diberikan RM3,000 untuk membeli di pasaraya yang telah menyebabkan berlakunya kucar-kacir di pasaraya tersebut yang mana menerima kritikan daripada netizen di seluruh Malaysia.

Tindakan TMJ dipuji namun ada juga yang menyuarakan pendapat bahawa aktiviti menderma atau menyumbang boleh dilakukan dengan cara yang lebih teratur dan efisyen. Bercakap tentang dermawan, iluminasi.com ingin berkongsi dengan anda 10 individu paling murah hati di dunia, dalam dunia moden.

Di kala beliau terkenal dengan peranannya sebagai pengasas bersama syarikat gergasi Microsoft, Bill Gates juga terkenal dengan sikapnya yang merupakan seorang dermawan. Beliau bersama isteri menumpukan dan menghabiskan banyak masa dan perhatian terhadap aktiviti kedermawanan dengan menubuhkan Yayasan Bill & Melinda Gates.

Yayasan ini memberikan geran untuk inisiatif dan program di seluruh dunia yang fokus dalam pembangunan pertanian, bantuan kecemasan, perpustakaan global, kemiskinan bandar, kesihatan global dan juga pendidikan.

Sejak penubuhan Yayasan Bill & Melinda Gates, ia telah mendermakan berbilion-bilion ringgit kepada organisasi-organisasi besar termasuklah Perikatan GAVI, Pertubuhan Kesihatan Sedunia (WHO), Yayasan Rotary, Dana Global untuk melawan AIDS, Tuberculosis dan Malaria, serta UNICEF.

George Soros, pengasas Soros Fund Management yang telah bersara kini bertugas sebagai pengerusi Opeh Society Foundations, sebuah rangkaian yayasan yang ditubuhkannya pada tahun 1979 yang menyumbang kepada kepada pembangunan masyarakat, perkhidmatan sosial, kesihatan dan pendidikan secara global.

Rangkaian yayasan ini terkenal dengan fokus mereka terhadap hak asasi manusia. Tindakan pertama George Soros bersama organisasi ini adalah melibatkan pemberian biasiswa kepada orang Afrika Selatan berkulit hitam di bawah apartheid.

Pengerusi dan ketua pegawai eksekutif syarikat induk Berkshire Hathaway, Warren Buffet bukan sahaja antara manusia terkaya di dunia malah antara salah seorang yang paling banyak menderma.

Pada tahun 2006, individu ke-3 terkaya di dunia ini bersumpah untuk mendermakan 85% daripada kekayaannya kepada Yayasan Bill & Melinda Gates, serta beberapa lagi yayasan yang ditubuhkan oleh ahli keluarganya.

Dan pada tahun 2011, Oracle of Omaha bekerjasama dengan Bill Gates dalam menghasilkan Giving Pledge, sebuah program yang memberikan individu kaya untuk menderma sebahagian besar daripada kekayaan mereka untuk tujuan amal.

Namanya mungkin tidak terlalu terkenal, namun Eli Broad yang juga pengasas kepada Yayasan Broad, pengasas bersama KB Home serta pengasas SunAmerica adalah manusia ke-65 terkaya di dunia.

Beliau adalah satu-satunya individu yang berjaya membina dua syarikat yang disenaraikan dalam Fortune 500, dalam dua industri yang berbeza. Pada tahun 2010, Eli Broad mengumumkan penyertaan dalam "The Giving Pledge" dan bersetuju memberikan 75% daripada kekayaannya setelah mati.

Pada tahun 2010, Broads mengumumkan penyertaan mereka dalam "The Giving Pledge," komitmen bagi individu kaya untuk memberikan sekurang-kurangnya separuh daripada kekayaan mereka kepada amal. [14] The Broads secara peribadi komited untuk memberi 75% kekayaan mereka.

Misi yang dinyatakan oleh Foundation Eli dan Edythe Broad adalah untuk memastikan setiap pelajar di sekolah awam bandar berpeluang untuk berjaya.

Selain daripada berkhidmat sebagai pengerusi perundingan India dan syarikat IT Wipro, Azim Premji juga merupakan pengasas dan pengerusi Yayasan Azim Prenji. Yayasan ini ditubuhkan dalam usaha memperbaharui sistem sekolah dan peperiksaan di India.

Organisasi ini beroperasi melalui saham Wipro yang diperuntukkan oleh Azim dan telah memperkenalkan inisiatif seperti progam Pembelajaran Berbantukan Komputer, yang menyediakan latihan komputer dalam 18 bahasa.

Malah, beliau menubuhkan Universiti Azim Premji, sebuah universiti tak berkeuntungan yang memberikan ijazah dalam pendidikan perguruan.

Ted Turner adalah pengasas kepada rangkaian saluran televisyen terkenal iaitu Cable News Network (CNN). Pada tahun 1990, beliau telah menubuhkan Yayasan Turner yang memfokuskan kepada alam sekitar dan pencemaran. Pada tahun yang sama beliau menghasilkan Captain Planet, seorang adiwira alam sekitar dalam usaha memupuk kanak-kanak supaya menjaga alam sekitar.

Sebagai seorang yang dermawan, Ted telah mendermakan RM3.87 bilion kepada Pertubuhan Bangsa-Bangsa Bersatu yang telah menghasilkan Yayasan Pertubuhan Bangsa-Bangsa Bersatu, sebuah badan amal awam untuk memperluaskan sokongan domestik untuk PBB.

Pada tahun 1968, Gordon Moore menjalinkan kerjasama dengan Intel, namun hari ini beliau memberi tumpuan sepenuhnya kepada aktiviti kedermawanan. Godron bersara dari jawatan korporatnya pad tahun 2006 dan mula mengendalikan Yayasan Gordon dan Betty Moore bersama-sama isterinya.

Yayasan ini bertujuan memberikan kesan kepada pemuliharaan alam sekitar, penjagaan pesakit, sains, dan masyarakat San Francisco. Ia juga termasuk program luas yang merangkumi segala-galanya dari Inisiatif Pemuliharaan Marin ke Teleskop Tiga Puluh Meter.

Jon Huntsman Sr. adalah pengasas kepada Huntsman Chemical Corporation, pengeluar polistirena terbesar di Amerika Syarikat. Huntsman diiktiraf secara meluas dalam aktiviti menderma di atas pemberiannya termasuk sumbangan kepada mereka yang tiada tempat tinggal, yang sakit dan yang kurang bernasib baik, melebihi RM5.81 bilion dan telah membantu ribuan orang baik di dalam dan di luar negara

Pada tahun 2015, beliau telah dianugerahkan Anugerah Pingat Dermawan Carnegie oleh Philanthropy Roundtable (NGO). Antara aktiviti amal lain oleh Jon termasuklah memberi tumpuan kepada bidang penyelidikan kanser, program di pelbagai universiti, dan bantuan ke Armenia.

Dikenali sebagai "James Bond of philantrophy", ahli perniagaan runcit Chuck Feeney ketika ini dalam misi untuk memberikan seluruh kekayaannya. Dengan kekayaannya yang ketika ini bernilai RM5.8 bilion, ia kelihatan seperti beliau sudah berjaya dalam misinya.

Yayasan yang ditubuhkan oleh Chuck iaitu The Atlantic Philantrophies memfokuskan kepada bantuan pendidikan, sains, penjagaan kesihatan, dan hak sivil di beberapa buah negara termasuklah Amerika Syarikat, Vietnam dan Bermuda.

Pada tahun 1957, Sulaiman bin Abdul Aziz Al Rajhi mengasaskan Bank Al Rajhi bersama tiga saudara lelakinya. Dan kini ia berkembang menjadi salah satu bank Islam terbesar di dunia dan bank ini memperoleh nilai kekayaan bersih mencecah 10 angka.

Naun, pada tahun 2013, Sulaiman telah beralih fokus kepada aktiviti menderma dan mengagihkan kepemilikannya dalam bank tersebut kepada Sulaiman bin Abdul Aziz Al Rajhi Holding Company yang membantu dari segi pendidikan, agama, kesihatan dan sosial.

Ia termasuklah Institut Arab untuk Bahasa Arab, Hal Ehwal Kesihatan Pengawal Kebangsaan dan juga Masjid Sheikh Sulaiman bin Abdul Aziz Al Rajhi di Riyadh, Arab Saudi.


7 buah supercar paling laju di dunia

Kepantasan adalah salah satu faktor utama yang menjadi tolok ukur dalam pemilihan untuk membeli kenderaan mewah seperti supercar. Kebanyakkan pengeluar menitik beratkan hal ini supaya penjualan mereka laris dan menguntungkan. Berikut kami kongsikan bersama anda supercar apakah yang paling laju setakat ini yang berada di pasaran.

Mungkin jenama dari Italy ini sedikit asing bagi kebanyakkan orang, namun ianya adalah sebuah supercar berkelajuan tinggi dengan enjin V12.6000 cc twin-turbo dan 730 kuasa kuda. Kelajuan maksimum yang dicatatkan kereta ini ialah 383km/jam.

McLaren memang terkenal dengan pelbagai kereta pantasnya dan salah satunyanya ialah McLaren F1. Berbekalkan enjin BMW MV12 6.100cc, supercar ini boleh mencapai kelajuan sehingga 388km/jam. Sedikit kelainan dengan stereng pengemudi yang berada di tengah dan mempunyai badan yang serat karbon membuatkan pengalaman memandunya sedikit unik.

Salah satu siri model Porsche 911 ialah 9FF GT9-R dan ianya merupakan supercar yang mempunyai durasi pantasan mencapai 100km/jam dalam hanya 2.9 saat. Berteraskan enjin 4.000 cc flat-6 yang ditransformasikan dianya mampu mencecah kelajuan maksimum 420km/jam. Dilengkapi dengan 6 transmisi kelajuan dan hanya seberat 1,326 kg ianya diproduksikan pada tahun 2007-2008.

Bugatti memang tidak asing lagi dalam mengeluarkan model mewah supercar dunia. Salah satu modelnya ialah Bugatti Veyron Super Sport yang mempunyai enjin W16 quad-turbocharged. Supercar ini pernah mencatat rekod di dalam Guinness Book of Record apabila mencapai kelajuam maksimum 431km/jam ketika dipandu uji di Ehra-Lessein. Untuk maklumat tambahan, Bugatti juga mengeluarkan model pacuan 4 roda paling laju di dunia iaitu Bugatti Veyron Grand Sport Vitesse dengan kelajuan 409km/jam

Salah satu jenama supercar terpantas ialah Hennessey Venom GT yang sering bersaing dengan Bugatti. Kereta yang mempunyai enjin V8 twin-turbocharged 7.000cc ini telah mencatat rekod kelajuan maksimum 435km/jam pada pandu uji di Kennedy Space Center baru-baru ini. Supercar ini merupakan keluaran Hennesey Perfomance Engineering di Texas, Amerika Syarikat.

Jenama supercar ini yang berasal dari Sweden mungkin tidak asing lagi pada peminat kereta berkelajuan tinggi. Model Koenigsegg Agera RS yang dilengkapi dengan enjin DOHC V8 turbocharged 5.000 cc ini mampu memcapai kelajuan maksimum 457.94 km/jam. Pada November 2017 kereta ini secara tidak rasminya digelar kereta paling laju di dunia.

Bugatti Chiron berjaya menduduki tangga teratas di dalam senarai supercar paling laju di dunia. Mempunyai jentera enjin W16 8.000 cc quad-turbocharged yang diperbaharui, dia mampu mencecah kelajuam maksimum sehingga 463km/jam. Mempunyai transmisi automatic 7 gear dual-clutch kereta ini memang menjadi impian ramai peminat supercar di luar sana namun jangan terkejut kerana harganya boleh mencecah sehingga USD 2.7 juta bersamaan RM 10.49 juta.


Sejarah, Fakta Menarik Dan Keistimewaan Hari Rabu

Majoriti rakyat Malaysia meluahkan rasa ketidakpuasan hati setelah SPR mengumumkan tarikh Pilihan Raya Umum ke-14 bakal di adakan pada 9 Mei 2018, yang jatuh pada hari Rabu.

Rata-rata bertanyakan mengapa ia perlu diadakan pada hari yang terletak di tengah-tengah minggu yang mana agak menyusahkan bagi orang awam yang bekerja. Mengapa hari rabu?

Tiada siapa yang tahu mengapa ia diadakan pada hari rabu.

Perkataan Rabu itu berasal daripada Bahasa Arab, yang bermakna empat, iaitu hari keempat dalam seminggu. Dalam bahasa Inggeris pula, hari rabu disebut sebagai Wednesday. Nama Wednesday diperoleh daripada dua tuhan yang bebeza.

Perkataan Inggeris Lama bagi Wednesday, iaitu  Wōdnesdæg dan Inggeris Pertengahan iaitu Wednesdei yang bermaksud "Hari Woden" menunjukkaan nama itu dinamakan bersempena nama tuhan Jerman, Woden.

Dalam bahasa lain seperti mercredi dalam bahasa Perancis dan mercoledi dalam bahasa Itali yang bermaksud Wednesday, ia membawa maksud "Hari Mercury" iaitu pesuruh tuhan Rom.

Woden dan Mercury dikaitkan sejak kedua-dua budaya Roman dan Scandinavia bertembung. Menurut kepercayaan mereka, di bawah pengawasan Woden, bumi dan langit diciptakan daripada mayat-mayat gergasi yang bernama Ymir.

Woden juga mencipta lelaki dan wanita pertama daripada pokok abu dan alder. Malah, Woden juga menubuhkan undang-undang alam semesta.

Bermula tahun 1965, Wednesday dirujuk sebagai "hari bonggol" kerana ia berada di tengah-tengah minggu dan menjadi simbol bahawa manusia telah berjaya melepas bonggol di tengah, dan hujung minggu kelihatan semakin dekat.

Bagi anda yang tidak tahu, Ustaz Azhar Idrus adalah salah seorang anak kelahiran hari Rabu iaitu pada 12 Februari 1964. Antara nama-nama besar lain yang dilahirkan pada hari Rabu ialah Leornado Da Vinci (15 April 1452) dan Alexander Graham Bell (3 March 1847). Anda boleh semak sendiri tarikh-tarikh tersebut memang benar adalah tarikh untuk hari Rabu.

Hebat bukan anak kelahiran hari Rabu? Jangan terkejut sekiranya penulis katakan bahawa Brad Pitt dan Jim Carrey juga dilahirkan pada hari Rabu. Untuk lebih mengujakan lagi, antara salah seorang yang dilahirkan pada hari Rabu ialah ratu cantik Jepun bernama Maria Ozawa yang diminati ramai (8 Januari 1986).

Dari Ans bin Malik ra. ia berkata: "Rasulullah SAW telah ditanya tentang hari Rabu.

Maka Baginda menjawab: "Hari rabu adalah hari kebinasaan yang berkekalan,".

Lalu Baginda menjawab: Kerana pada hari itu Allah telah menenggelamkan (menghancurkan) Fir’aun dan kaumnya, memusnahkan kaum ’Aad dan kaum Tsamud, yakni kaum Nabi Saleh AS yang ingkar terhadap kerasulan dan kenabiannya.

Menurut saudara Abd. Ghani Harun dalam penulisannya, ada orang mengambil kesimpulan mudah, iaitu semua hari tuhan bagi jadi baik belaka. Beliau berkata

"Saya rasa kesimpulan yg malas, malas meneliti sirah, malas meneliti hadis. Sia-siakah nabi berkata hari itu begini,hari ini,begini. Apa sebab nabi berkata hari rabu hari banyak terjadi nahas kerana sahabat tidak tahu sejarah kerana sejarah tidak ditulis waktu itu yang mana Rasulullah pun mengetahui dengan izin Allah. Untuk apa Rasulullah nak beritahu kalau ianya sia-sia?"


7 Jalan raya paling rumit dan bertingkat-tingkat di dunia.

Ramai diantara kita yang pernah tersilap jalan atau tersesat ketika menggunakan jalan raya di Malaysia terutamanya yang berada di ibu kota atau bandar besar yang lainnya. Walaupun menggunakan aplikasi GPS sekalipun ianya bukanlah mudah bagi mereka yang kurang arif tentang jalan yang baru digunakan.

Tambahan pula pembangunan dan penambah baikkan jalan raya yang baru saban hari menyulitkan lagi pemandu yang kurang biasa.

Jika anda rasa di Kuala Lumpur terdapat jalan raya dan persimpangan yang rumit, anda pasti mengubah pandangan anda setelah mengetahui bahawa ianya tidaklah seteruk mana jika dibandingkan dengan beberapa jalan raya yang paling rumit di dunia. Berikut kami kongsikan bersama anda 7 jalan raya paling rumit di dunia.

Persimpangan jalan raya ini dibuka pada tahun 1993 dan menghubungkan 2 jalur jalan bertol. Jalan tol yang pertama adalah Glenn M. Anderson Freeway yang menghubungkan El Segundo, LAX Airport (Bandaraya Los Angeles dengan Norwalk). Jalan tol kedua pula adalah Harbor Freeway yang menghubungkan San Pedro dengan Los Angeles.

Bukan itu sahaja persimpangan ini juga menjadi laluan pengangkutan awam seperti keretapi Metro Green Line, HOV, Metro Express Lane, dan juga syarikat bas Harbor Transitway. Banyak juga penggambaran filem Hollywood yang dilakukan di sini salah satunya filem La La Land.

Simpang siur jalan raya yang terletak di Shanghai, China ini juga dikenali dengan istilah “jambatan spiral” kerana bentuk dan binaannya. Bentuk spiral jalan raya ini juga menghubungkan ke jalan raya Jambatan Nanpu yang terletak di atas sungai Huangpu. Jalan raya ini juga menghubungkan beberapa kawasan di daerah Pudong dan Puxi.

Anda memerlukan kosentrasi jika menghampiri persimpangan ini. Ada di antara pengguna yang menggunakan jalan raya ini berkongsi pengalaman mereka merasa seperti menaiki roller coaster.

Persimpangan jalan raya ini terletak di Tokyo, Jepun. Sebagai negara metropolitan dengan jumlah kepadatan penduduk yang tinggi dan kenderaan yang banyak, maka tidak hairanlah jika salah satu persimpangan paling rumit ini terdapat di negara Matahari Terbit ini.

Persimpangan rumit ini merangkupi hubungan laluan antara banyak kawasan. Jika anda bukan penduduk setempat, anda dinasihatkan agar merancang sebelum memandu melalui persimpangan ini.

Persimpangan yang juga dikenali sebagai simpang lubuk pusar yang terletak di Florida ini siap dibina pada tahun 1998 dan menelan belanja sebanyak USD 80 juta. Jalan raya ini menghubungkan banyak kawasan di Florida.

Persimpangan ini mendapat perhatian negara kerana struktur binaannya yang cantik jika dilihat dari atas. Pengguna kepada jalan yang rumit ini tidak langsung menyedari keindahannya semasa menggunakan laluan ini.

Mula dibina asalnya pada tahun 1960-an, jalan raya dengan persimpangan yang rumit ini siap sepenuhnya pada tahun 2008. Persimpangan rumit ini merupakan titik temu 3 lebuh raya iaitu Interstate 43, Interstate 94, dan Interstate 794.

Pada asalnya ia dinamakan Central Interchange sebelum diubah dan ia juga dikenali kini dengan nama “persimpangan spaghetti” kerana persimpangan rumitnya seakan bahan makanan itu. Ia menelan belanja kurang dari USD 810 juta, lebih rendah dari anggaran kosnya iaitu USD 1 bilion.

Mendapat nama daripada struktur binaannya yang pertama di dunia iaitu persimpangan yang mempunyai 5 tingkat jalan raya. Mula dibina pada tahun 2002 dan siap pada penghujung tahun 2005 dan menelan belanja sebanyak USD 261 juta.

Persimpangan ini menghubungkan 2 lebuh raya iaitu Lyndon B. Johnson Freeway dan Central Expressway. Bagi penduduk setempat persimpangan ini cukup memeningkan apatah lagi kita yang tidak biasa.

Red Cow Interchange ini menjadi jalur persimpangan yang menghubungkan jalan lebuh raya M50 dan N7 Road iaitu Limeric dan Dublin. Persimpangan ini juga dikenali di Irland dengan “persimpangan spaghetti”. Jalan raya ini juga menjadi laluan kepada trem di Irland iaitu Luas Red Line. Keadaan cuaca yang sejuk dan seringkali turunnya salji membuatkan persimpangan ini lebih sukar dan rumit.

Itulah sedikit sebanyak perkongsian kami mengenai jalan raya yang paling rumit di dunia. Semoga ini menjadi peringatan kepada kita bahawa jalan raya di Malaysia tidaklah serumit mana jika dibandingkan dengan 7 jalan yang paling rumit itu tadi.


15 Fakta Pelik Dan Menarik Mengenai Korea Utara

Jika disebutkan nama negara Korea Utara, pastinya ramai yang memikirkan perkara-perkara pelik kerana negara ini sememangnya lain daripada yang lain. Korea Utara enggan mengikut peredaran masa dan lebih tepat lagi tidak mahu negaranya "dijajah" secara halus oleh kuasa-kuasa Barat.

Oleh itu, negara ini menjadi agak asing bagi dunia luar. iluminasi.com ingin kongsikan 15 fakta pelik dan menarik mengenai Korea Utara.

Jika sekarang adalah tahun 2018 di seluruh dunia, namun ia tidak begitu di Korea Utara. Korea Utara tidak menggunakan kalendar Gregori yang juga dikenali sebagai kalendar Barat dan juga kalendar Kristian.

Negara ini mempunyai kalendar sendiri yang dinamakan kalendar Juche. Ia mula diperkenalkan dan digunakan pada tahun 1997, di mana kalendar ini berdasarkan tarikh lahir Kim Il-Sung, datuk kepada Kim Jong-un iaitu pada 15 April 1912.

Menurut kalendar Juche, tahun 2018 adalah tahun ke-107 di Korea Utara.

Seperti kalendar, Korea Utara juga mempunyai zon masa sendiri dengan mengubah waktunya kurang 30 minit bagi menandakan ulangtahun ke-70 pembebasan dari pemerintahan Jepun.

Ia digunapakai bermula tahun 2015, yang mengubah kembali waktunya kepada waktu asal sebelum pendudukan Jepun, yang dipanggil sebagai "Pyongyang Time".

Jika anda menggemari minuman berkarbonat paling popular di dunia iaitu Coke, rakyat Korea Utara langsung tak berpeluang merasai kenikmatan air bergas ini. Korea Utara merupakan antara salah satu daripada 2 buah negara di dunia yang tidak mempunyai minuman ini.

Agak menarik, bukan sahaja undang-undang besar seperti tidak dibenarkan keluar negara tanpa izin ditentukan oleh Supreme Leader Kim Jong-un, malah undang-undang remeh seperti gaya rambut juga perlu mendapatkan persetujuan beliau.

Hanya 28 gaya rambut sahaja yang dibenarkan untuk dipilih oleh rakyat Korea Utara. 18 daripada gaya tersebut adalah untuk wanita dan baki 10 untuk lelaki. Mana satu pilihan anda?

Jika di Malaysia, najis manusia dianggap sangat hina dan tidak mempunyai apa-apa kegunaan serta dibuang begitu sahaja. Namun di Korea Utara, ia menjadi satu sumber kegunaan yang penting.

Disebabkan kekurangan sumber, Korea Utara terpaksa menggunakan najis manusia sebagai baja dan menjadi produk yang mempunyai permintaan tinggi oleh rakyatnya. Mungkin anda boleh mulakan bisnes tahi di Korea Utara?

Ramai orang memandang remeh prasarana di Korea Utara, namun negara ini mempunyai stadium yang terbesar di dunia. Stadium Santiago Bernabeu milik Real Madrid yang mampu menampung 81,044 pengunjung sudah dianggap sebagai stadium yang besar.

Stadium kebanggan rakyat Malaysia di Bukit Jalil pula mampu menampung seramai 87,411 pengunjung. Malah, stadium kedua terbesar di dunia iaitu Camp Nou di Barcelona mampu menampung seramai 99,354 pengunjung.

Mana-mana stadium di atas tak mampu menyaingi stadium yang diberi nama Stadium Rungrado May yang terletak di Pyongyang. Stadium yang siap pada tahun 1989 ini mampu menampung 150,000 pengunjung dan digunakan untuk bola sepak, olahraga dan permainan atau sukan besar-besaran.

Kebanyakan negara di dunia ini mengganggap ganja sebagai dadah dan mengharamkan penggunaanya secara peribadi. Namun, di Korea Selatan, bahan ini tidak dikategorikan sebagai dadah dan "halal" bagi mereka. Agak pelik kerana Korea Utara merupakan sebuah negara yang sangat tegas.

Mungkin Korea Utara syurga bagi penghisap ganja namun rakyat mereka sendiri tidak mampu untuk membeli "barang" ini.

Walaupun terdapat beberapa lampu isyarat, kebanyakan daripadanya dilaporkan tak berfungsi dan digantikan dengan pihak polis mengawal lalu lintas. Disebabkan tahap kehidupan di Korea Utara yang tersangat rendah dan majoriti rakyatnya sangat miskin, mereka tidak mampu untuk memiliki kereta.

Ini membuatkan trafik di jalan raya sangat lengang dan menyebabkan lampu-lampu isyarat tiada fungsi. Mungkin sebab itu lampu-lampu ini tidak lagi digunakan. Malah, jumlah jarak jalan raya di Korea Utara adalah 25,554 kilometer, dan hanya 724 kilometer sahaja yang diturap.

Sebuah kapal tentera laut Amerika Syarikat yang dirampas pada tahun 1968, USS Pueblo kini menjadi tarikan pelancong di Pyongyang. Kapal itu dijadikan muzium dan dibuka pada ulangtahun ke-60 gencatan senjata yang menamatkan Perang Korea.

Korea Utara merupakan satu-satunya negara yang berjaya menahan dan menyimpan kapal tentera laut Amerika Syarikat setakat ini. Dahsyat kan?

Menurut sejarah dan statistik, hanya 2 orang rakyat Korea Selatan sahaja yang berpindah ke Korea Utara, manakala lebih daripada 23,000 rakyat Korea Utara telah menyeludup keluar dalam tempoh 60 tahun  yang lalu.

Pada tahun 1974, datuk Kim Jong-un iaitu Kim Il-Sung telah menipu Sweden dalam satu transaksi yang melibatkan 1,000 buah unit kereta Volvo 144. Kim Il-sung tidak pernah membuat pembayaran sehingga kini.

Jumlah hutang Korea Utara terhadap Sweden dianggarkan sebanyak RM1.435 bilion disebabkan penipuan ini.

Komputer di Korea Utara mempunyai sistem operasi yang tersendiri. Mereka menggunakan "Red Star OS" yang hanya ditawarkan dalam bahasa Korea sahaja.

Sama seperti di Malaysia, setiap 5 tahun Korea Utara akan mengadakan "pilihan raya umum". Namun, ia agak berbeza daripada pilihan raya yang lain di mana kertas undian yang diedarkan hanya mempunyai satu pilihan calon.

Pada masa kini, satu-satunya calon tersebut adalah Kim Jong-un, dan beliau menerima undi 100%.

Ia menjadi satu upacara di Korea Utara di mana rakyatnya yang lahir pada 8 Julai dan 17 Disember, tidak meraikan ulang tahun kelahiran mereka. Ini adalah kerana kedua-dua diktator sebelum ini iaitu Kim Il-sung dan Kim Jong-il meninggal dunia pada tarikh-tarikh ini.

Penerimaan maklumat adalah salah satu hak rakyat Korea Utara yang ditidakkan oleh pemimpin mereka. Bukan sahaja mereka tidak dibenarkan sesuka hati melayari internet yang hanya ada di tempat-tempat tertentu, malah Korea Utara hanya mempunyai 3 saluran TV.

Lebih teruk, 2 daripada saluran TV ini haya ditayangkan pada hujung minggu. Disebabkan ini, rancangan-rancangan Korea Selatan diseludup masuk untuk tujuan hiburan.


Sejarah Penciptaan Dan Maksud Bendera PAS

iluminasi.com ada berkongsi mengenai maksud dan pencipta bendera UMNO dalam artikel lalu memberikan pencerahan mengenai bendera itu. Dan kali ini, kami ingin kongsikan sejarah berkaitan maksud dan penciptaan bendera PAS pula.

Sebenarnya, bendera yang digunakan oleh parti PAS ketika ini berwarna hijau dan mempunyai bulan purnama di tengah-tengah bukan lah bendera rasmi parti ini seperti yang ada dalam rekod Registry of Societies (ROS). Bendera rasmi parti ini adalah seperti di bawah yang terdiri daripada 3 warna iaitu hijau, merah dan putih.

Mendapat kebenaran daripada ROS dan SPR, bendera PAS yang seperti mana anda ketahui pada hari ini dihasilkan hanyalah bagi tujuan pilihan raya. Menurut cerita Almarhum Ustaz Hassan yang menceritakan sejarah bendera putih hijau ini, ia dihasilkan dalam satu pilihanraya umum pada akhir tahun 1960an.

Ketika itu, seorang muslimat yang sudah berumur dari Sungai Besar telah mencadangkan kepada Ustaz Hassan supaya dihasilkan satu bendera yang mudah untuk dijahit oleh orang kampung.

Memandangkan bendera putih, hijau dan merah agak sukar untuk dihasilkan dengan jahitan pada ketika itu, juga mengandungi tiga warna berbeza, maka wanita tersebut kemudiannya mengambil satu tudung botol dan diletakkan di atas sekeping kertas.

Kemudian satu bulatan dilukiskan menggunakan tudung botol sebagai acuan dan dicadangkan agar bendera pas mempunyai bulatan berwarna putih berlatar belakangkan hijau atau hitam.

Melihatkan cadangan yang ringkas tetapi bernas itu, Almarhum Ustaz Hassan akhirnya bersetuju lalu bendera baru ini pun diperkenalkan kepada orang awam.

Bulatan tersebut bermaksud cahaya yang menerangi kegelapan yang menggambarkan bulan purnama. Dan jika bendera dialihkan atau dipusingkan ke arah mana sekalipun, bulan purnama ini tetap akan berada di tengah dan rupa bentuknya tetap sama. Jadi tidak akan ada isu bendera terbalik untuk logo dan bendera PAS ini.

Bendera PAS amat selaras dengan seruan agama Islam iaitu bersederhana. Logo yang amat sederhana ini memudahkan penyokong dan ahli mereka dengan mudah menghasilkan bendera mereka sendiri tanpa perlu menempah di kedai jahit. Ditambah pula dengan warna latar berwarna hijau yang melambangkan Islam.

Selain bendera, aksesori lain juga mudah dihasilkan kepada peminat, penyokong dan ahli parti politik Islam ini. Pendapat penulis, logo PAS ini memang sangat bertepatan dengan tema dan perjalanan politik parti PAS.

Ada yang mengatakan bendera pas meniru bendera negara Jepun dan Bangladesh. Sebenarnya dakwaan ini adalah salah. Bendera PAS (hijau putih) sudah wujud sekitar tahun 1950an. Manakala bendera Jepun dan Bangladesh masing-masing adalah sekitar 1999 dan 1972.


5 Manifesto Pilihanraya Paling Gila Pernah Dijanjikan Ahli Politik

Nak dekat pilihanraya ini, pasti akan kedengaran banyak janji-janji manis daripada semua parti dan calon yang bertanding.

Janji-janji dan tawaran yang disebutkan, walaupun nampak hebat tetapi banyak yang tidak berpaksikan kepada realiti, berikutan situasi dan kondisi yang ada kebiasaannya menyukarkan sesuatu janji itu untuk dipenuhi. Namun tidak dapat dinafikan seronok juga melayan janji ahli politik sebelum pilihanraya.

Pernah dengar janji pelik-pelik ahli politik? Berikut adalah 5 janji ahli politik yang kami rasakan unik, pelik dan mengelirukan pernah diucapkan dalam meraih undi.

Seorang calon Presiden bagi parti Republikan Amerika Syarikat, Newt Gingrich berjanji sekiranya dia terpilih sebagai Presiden Amerika Syarikat, dia akan membuka sebuah koloni di bulan pada tahun 2020, ketika penggalnya yang kedua dengan semua yang bakal tinggal di situ, akan dipilih daripada rakyat Amerika Syarikat.

Newt berkata apa yang dilakukan oleh NASA ketika ini tidak membawa negara mereka ke mana-mana dan beliau percaya hanya dengan menjadi pertama di dunia mempunyai koloni di luar bumi, akan memberikan faedah lebih besar pada mereka. Menyifatkan kajian NASA sebagai satu tragedi, idea Newt mendapat tepukan bergemuruh penyokongnya. (rujukan)

Hunter Thompson, penulis terkenal buku Fear and Loathing in Las Vegas pernah bertandin di Pitkin County, Aspen, Colorado dalam merebut jawatan Ketua Polis berpangkat Sherrif di bandar tersebut dalam pilihanraya yang diadakan.

Mengadakan kempen yang membawa mesej radikal serta agresif seiring dengan imej dan parti beliau, Hunter berjanji sekiranya dia terpilih dia berjanji akan menukar menukarkan permukaan jalan raya yang ada di kawasan tersebut, menggantikannya dengan rumput tiruan yang digunakan di padang golf. Kesemua penduduk akan mula berjalan kaki atau berbasikal ke mana-mana sahaja.

Ssemua urusan penjagaan rumput jalan pula akan dikawal selia oleh pihak polis di bawah kelolaan beliau. Agendaini dibawa kerana Hunter percaya wujud masalah kegemukan kronik melanda masyarakat di situ. Selain itu, Hunter juga berjanji, sekiranya dia menang dia akan menukar nama 'Pikmin County' kepada 'Fat City.' Tidak menghairan Hunter tidak memenangi pilihanraya tersebut. (rujukan)

Bagi vokalis kumpulan punk Dead Kennedys, Jello Biafra, beliau pernah beberapa kali mencuba nasib dalam bidang politik. Pada tahun 1979, Jello pernah menjadi calon kepada Datuk Bandar San Fransisco dan dalam salah satu agenda beliau sebagai calon, berjanji akan mewujudkan undang-undang di San Fransisco untuk mewajibkan kesemua ahli perniagaan korporat memakai pakaian badut, sebagai pakaian kerja rasmi mereka.

Walaupun membawa agenda yang agak luar daripada kebiasaan, Jello berjaya menduduki tempat ke empat daripada 10 calon Datuk Bandar, dengan mendapat 3.5% jumlah undi. Selepas itu, beliau mencuba sekali lagi menjadi calon Presiden untuk Green Party di Amerika Syarikat, namun tidak berjaya melangkah jauh. (rujukan)

Penduduk sebuah daerah di India bernama Nagaland, yang mempunyai kumpulan majoriti penganut Kristian, dijanji akan dibawa ke Jerusalem, Israel sebagai habuan sekiranya mereka mengundi semula kerajaan. Oleh kerana projek ini masih berjalan, kita belum lagi tahu sama ada janji ini bakal dipenuhi atau tidak.

Dalam tawaran itu, parti Bharatiya Janata, yang kini dipimpin oleh Narendra Modi, telah berjanji melalui Menteri Pertahanan mereka, Nirmala Sitharaman akan melakukan cabutan undi bagi memilih 50 orang penduduk Nagaland yang layak, untuk dibawa melawat Jerusalem secara percuma.

Tindakan ini dilakukan sebagai satu simbol keikhlasan kepimpinan kerajaan India yang bermajoriti Hindu yang berjanji untuk tidak meminggirkan kelompok minoriti Kristian di India. Janji ini menjadi kontroversi di India kerana dua sebab - pertama, kerajaan India telah pun memotong subsidi untuk warga India Muslim menunaikan haji. Yang kedua, kerajaan India membantah pengiktirafan Amerika Syarikat kepada status Jerusalem sebagai ibu negara Israel. Namun untuk undi, semua boleh jadi. (rujukan)

Setakat ini belum ada lagi janji politik yang mampu menewaskan janji Donald Trump ini. Ideanya yang agak di luar kebiasaan, dilihat oleh beberapa kelompok masyarakat Amerika Syarikat sebagai ubat kepada masalah kebanjiran pendatang Mexico di negara mereka.

Kita belum tahu sama ada janji ini akan berjaya dipenuhi atau tidak. Setakat bulan lepas, Presiden Donald telah pun berjaya memperolehi USD1.57 billion sebagai dana permulaan untuk membina dinding yang dijanjikan, namun kelambatan proses membuatkan Trump bercadang akan menggunakan wang tersebut sebagai dana untuk menaikkan pagar terlebih dahulu di kawasan yang dicadangkan.

Sehingga kini janji Presiden Trump untuk memastikan Kerajaan Mexico yang akan mengeluarkan dana bagi membayar projek pembinaan dinding ini, belum dipenuhi kerajaan Mexico. (rujukan)


3 Sebab Kenapa Anda Perlu Membasuh Pakaian Yang Baru Dibeli

Ramai yang suka akan pakaian baru yang terdapat dalam pasaran "online" mahupun "offline". Pakaian tersebut pasti kelihatan sempurna di mata pengguna kerana masih mempunyai warna yang tidak luntur,garisan yang kemas dan rapi. Jika anda membeli pakaian baru, adakah anda hanya perlu membuang tag harga dan terus memakainya tanpa perlu membasuh?

Sesetengah orang merasakan bahawa mencuci pakaian baru sebelum memakainya dapat melunturkan warna dan merosakkan struktur asalnya. Mungkin pendapat tersebut benar, tetapi jika anda tahu kelebihan membasuh pakaian baru, pasti anda tidak menghiraukan lagi pendapat tersebut.

Terdapat  tiga sebab yang baik untuk mencuci pakaian baru sebelum anda memakainya seperti seluar dan kemeja yang dipakai secara langsung terus mengenai kulit anda.

Antara punca utama yang menyebabkan untuk mencuci pakaian baru adalah membersihkan pewarna tambahan yang terdapat pada pakaian tersebut. Kebanyakan kain yang diperbuat daripada serat sintetik seperti polister atau akrilik yang diwarnakan dengan pewarna azo aniline.

Pewarna ini boleh menyebabkan reaksi terhadap kulit yang boleh menjadi teruk bagi sesetengah orang terutama pada kulit kanak-kanak yang berkemungkinan mempunyai alahan kulit. Alahan kulit akan menyebabkan terjadinya ruam, kulit kering dan kegatalan kulit.

Donald Belsito merupakan seorang profesor dermatologi dari Pusat Perubatan Universiti Colombia. Beliau berkata bahawa pakaian yang kelihatan bersih itu tidak semestinya bersih walaupun ianya baru kerana bahan pewarna dan resin formaldehida boleh menyebabkan tindak balas alergi pada bahagian kulit.

Kebanyakkan orang akan ke bilik persalinan untuk mencuba pakaian sebelum membelinya. Bilik persalinan juga boleh menjadi tempat pembiakan kepada bakteria-bakteria tersebut. Ia boleh memindahkan kutu, kudis, bakteria dan kulat dari seseorang ke seseorang yang lain apabila pakaian tersebut dicuba.

Kita tidak tahu berapa banyak tangan telah mencuba pakaian tersebut. Lebih baik anda membasuh pakaian tersebut jika tidak mahu berkongsi penyakit kerana bakteria juga boleh dipindahkan melalui pakaian.

Perkara yang paling mustahak sekali adalah pakaian baru perlu dibasuh untuk menghapuskan kemasan kimia pada pakaian seperti Formaldehid Urea yang berfungsi sebagai agen untuk meningkatkan kualiti warna atau tekstur. Kemasan tersebut tidak akan membabitkan semua orang kecuali bagi mereka yang mempunyai kulit sensitif. Mereka  boleh mengalami ruam terutamanya pada kawasan tertentu pakaian seperti ketiak, kolar, bahagian pinggang dan paha.

Formaldehid Urea merupakan bahan kimia yang digunakan untuk mencegah fungus daripada terbentuk pada pakaian yang perlu di eksport ke negara lain. Bahan kimia ini mempunyai bau yang sangat tajam yang akan kekal di kain sehingga pakaian itu dicuci. Satu cucian mungkin tidak akan mengeluarkan semua formaldehida sepenuhnya tetapi dapat mengurangkan resin  dan formaldehida akan terus dikeluarkan dengan setiap kali cucian.

Sangat penting supaya pakaian kanak-kanak terutamanya pakaian untuk bayi perlu dibasuh sebelum dipakai. Bayi sangat sensitif terhadap bahan kimia dan ruam pada kulit boleh berlaku. Pilih sabun pencuci yang bebas wangi dan pewarna tiruan kerana pewarna sabun pencuci dan aroma wangian juga boleh menyebabkan reaksi pada kulit. Tambahan pula, apabila mencuci pakaian baru untuk kanak-kanak, ia akan membuat mereka rasa pakaian tersebut lebih lembut dan lebih selesa apabila dipakai.

Membasuh pakaian akan membantu untuk mengeluarkan beberapa pewarna berlebihan. Anda harus memeriksa air bilasan selepas cucian. Jika pakaian tersebut turun warna di dalam air, maka anda perlu mencuci secara berasingan atau dengan warna pakaian yang sama denganya. Ia mungkin mengambil masa untuk menghilangkan pewarna yang berlebihan dan mencegah kerosakan pada pakain yang lain.

Membasuh tuala baru juga penting untuk mengeluarkan bahan kimia yang terdapat pada tuala tersebut. Pencucian tuala juga akan meningkatkan penyerapan fabrik dengan mengeluarkan pelapis serat pada permukaan kain.

Kesimpulannya, jika anda sangat mengambil berat tentang kesihatan anda, ini satu-satunya perkara yang perlu dilakukan dengan mencuci pakaian baru sebelum memakainya.


Ini Cara Menyekat Dan Melihat Semua Aplikasi Di Facebook Yang Menjejaki Maklumat Peribadi Anda

Ketika ini Facebook sedang berhadapan dengan skandal penggunaan maklumat-maklumat oleh syarikat penyelidikan politik British, Cambridge Analytica. Disebabkan oleh operasi pengumpulan maklumat oleh Facebook, Cambridge Analytica telah memperolehi maklumat peribadi lebih daripada 50 juta pengguna Facebook.

Setiap kali anda ingin install aplikasi pada telefon pintar anda, anda biasanya akan diminta untuk bersetuju membenarkan aplikasi tersebut menggunakan fail dan maklumat anda.

Cambridge Analytica tidak memperoleh maklumat tersebut melalui penggodaman tetapi aplikasi Facebook sendiri yang memberikan maklumat pengguna, termasuk maklumat rakan pengguna sendiri.

Setiap kali seseorang memuat turun satu aplikasi atau log masuk ke laman sesawang menggunakan Facebook, profil Facebook pengguna terdedah kepada syarikat ini.

Antara maklumat-maklumat tersebut adalah lokasi semasa, sejarah pekerjaan, alamat e-mel, nombor telefon dan macam macam lagi. Maklumat-maklumat ini yang anda rasa ianya tidak dapat dilihat oleh sesiapa, atau hanya boleh dilihat oleh rakan Facebook sebenarnya boleh diakses oleh syarikat-syarikat yang anda bersetuju untuk berkongsi data dengan mereka ketika anda install aplikasi tersebut.

Proses ini dikenali sebagai perlombongan data, dan ia akan memberikan kesan yang buruk secara kolektif. Jadi, iluminasi.com ingin kongsikan cara-cara untuk mengelakkan perkara ini daripada berlaku.

1. Pertama sekali, log masuk ke Facebook anda dan klik pada anak panah seperti yang ditunjukkan.

3. Setelah masuk ke tetapan, klik pada "Apps and websites"

4. Dan anda boleh melihat senarai syarikat aplikasi yang sedang menjejaki anda di Facebook. Penulis hanya mempunyai 2 aplikasi yang boleh mengakses maklumat peribadi. 2 aplikasi ini dibenarkan menggunakan maklumat kerana kita sendiri bersetuju memberikan mereka berbuat demikian.

6. Maklumat yang di highlightkan dalam kotak merah adalah maklumat yang boleh diakses aplikasi tersebut. Setiap aplikasi mempunyai akses berlainan mengikut apa yang mereka kehendaki.

7. Untuk memadamkan atau membuang aplikasi ini, anda mempunyai dua pilihan sama ada untuk memadamkan aplikasi ini sepenuhnya atau menyunting kebenaran kepada aplikasi tersebut. Cara menyekat atau memadam kebenaran akses kepada aplikasi tersebut:


6 Pembunuh yang paranoia dan dihantui roh mangsanya

Beberapa orang pesalah dalam kes pembunuhan pernah mengakui bahawa diri mereka dihantui roh mangsa yang telah mereka bunuh itu. Ramai di antaranya mengaku kesalahan dan ada yang menjadi hampir gila kerana tertekan. Berikut adalah 6 diantara pembunuh yang dihantui roh mangsanya sendiri.

Al Capone atau Scarface merupakan salah seorang gangster Amerika yang terkenal pada zaman Era Larangan pada tahun 1920-an. Pada tarikh 14 Febuari 1929, terjadi satu tragedi yang digelar sebagai “Valentine’s Day Massacre” yang menyebabkan tujuh orang dari North Side Gang ditembak mati oleh South Side Gang yang dipimpin oleh Al Capone. Selang beberapa bulan selepas tragedy itu, Al Capone telah ditangkap atas kesalahan membunuh dan dipenjarakan.

Semasa dia di dalam penjara, pengawal penjara menyatakan mereka sering terdengar dari sel Al Capone bahawa dia sering menjerit agar Jimmy (salah seorang mangsanya) meninggalkannya sendirian. Apabila diperiksa oleh pengawal penjara, mereka dapati Al Capone hanya bersendirian tanpa ada sebarang tanda kehadiran orang lain.Setelah Al Capone dibebaskan dari penjara, dia masih dihantui roh James Clark atau Jimmy yang merupakan salah seorang mangsa dari North Side Gang.

Ketika berumur 17 tahun, Jose Ferreira telah berkenalan dengan seorang pelajar perempuan berumur 13 tahun iaitu Claire Jopek pada tahun 1982 di pesta sekolahnya. Setelah itu Jose telah mengajak Claire mengikutinya turun ke ruangan bawah tanah. Setelah pelawaannya ditolak Claire, Jose telah menggunakan kekerasan ke atas gadis malang itu dan menyeretnya turun melalui tangga.

Claire diperkosa dalam keadaan tidak sedarkan diri. Setelah memperkosa Jose menyedari bahawa Claire mungkin sudah mati kerana lehernya patah. Kemudian Jose mengeluarkan tubuh gadis malang itu dan menguburkannya. Setelah 17 bulan pencarian kehilangan Claire barulah kuburnya dijumpai dengan kes yang masih belum selesai. Setelah 30 tahun berlalu akhirnya Jose tampil membuat laporan bahawa dialah pembunuh Claire yang sebenarnya kerana sering diganggu roh Claire semenjak kejadian pada malam itu.

Pada tahun 2012, seorang kanak-kanak wanita bernama April Jones telah dilaporkan diculik berdekatan rumah di Wales. Berdasarkan saksi berumur 7 tahun yang juga rakan baik April melihat April masuk ke dalam sebuah kenderaan berwarna kelabu dengan muka tersenyum. Penyiasatan polis menuju kepada Mark Bridger sebagai suspek utama dan dia dibuktikan bersalah kerana merogol dan membunuh April Jones. Namun begitu pihak polis tidak berjaya menjumpai mayat April dan hanya berdasarkan saksi dan ujian DNA, mereka menyimpulkan April dibunuh dan mayatnya dikerat-kerat kepada beberapa bahagian kecil. Hanya tengkorak kanak-kanak itu sahaja dijumpai dibakar di tempat pembakaran di rumah Mark Bridger. Juri memutuskan Mark Bridger dipenjarakan dan tidak dibenarkan untuk keluar dari penjara. Salah satu wawancaranya Mark memberitahu bahawa lembaga menakutkan menghantuinya dan mengatakan itu adalah roh April yang ingin membalas dendam.

Bhim Shankar Giri didapati bersalah dan dipenjarakan kerana membunuh saudara kandungnya sendiri iaitu Jeetendra Anantlal Giri. Bhim melakukan pembunuhan itu kerana saudaranya Jeetendra sering melecehkan isterinya. Bhim pada mulanya merancang mengajak Jeetendra untuk minum bersama sehingga Jeetendra betul-betul mabuk dan kemudiannya menikam kepala saudaranya sendiri.

Namun setelah seminggu berlalu, Bhim akhirnya tampil dan mengaku kesalahannya kepada pihak polis. Dia memberitahu tidak tahan seringkali didatangi oleh Jeetendra di dalam mimpinya dan mengancam untuk mengganggu hidupnya.

Pada tahun 2002 di Afrika Selatan, seorang pengembala haiwan ternakan telah menemui sisa-sisa tubuh seorang lelaki muda yang dikenali dengan nama Bob Ruel Baloyi yang dilaporkan hilang. Tidak lama selepas itu seorang lelaki bernama John Nkuna telah datang berjumpa dengan keluarga Baloyi dan mengakui bahawa dirinya terlibat dalam pembunuhan Bob.

John Nkuna dan 2 orang rakannya telah mengikat Bob pada sebuah kerusi dan membakarnya hidup-hidup. Akan tetapi selepas kejadian itu John Nkuna telah dihantui oleh Bob di dalam mimpinya saban hari membuatkannya paranoid dan hampir gila. Setelah terbukti bersalah John Nkuna dan 2 rakannya dipenjara selama 15 tahun dan kejadian diganggu roh Bob sudahpun tidak berlaku lagi.

Terry Childs merupakan seorang pembunuh bersiri dan dipenjarakan selama 41 tahun kerana kesalahannya membunuh seorang gadis berumur 17 tahun. Semasa di dalam penjara, dia juga mengaku bahawa pernah membunuh beberapa kali sebelum itu. Salah satu mangsa kekejamannya ialah seorang gadis bernama Linda Jozovich yang mati ditikam beberapa kali dalam keadaan diikat.

Childs memberitahu mengapa dia mengaku akan kesalahan lampaunya kerana ingin melepaskan dirinya dari roh-roh mangsa yang dibunuhnya. Childs juga memberitahu roh Linda kerap mengganggunya dan setelah pengakuan dibuat roh Linda berhenti dari menghantuinya. Pihak berkuasa telah menetapkan hukuman penjara seumur hidup keatas Childs.


Kisah inspirasi seorang yang digelar “ibu kepada semua anak yatim” di India.

India adalah negara ke-2 di dunia yang mempunyai kepadatan penduduk yang paling tinggi dan diantaranya ramai golongan kanak-kanak.Akan tetapi dunia juga menyaksikan sebahagian besar kanak-kanak di sana terdiri dari golongan anak yatim dan anak jalanan yang terbiar dan hidup melarat dan seringkali dipandang hina di mata masyarakat.

Kisah hidup mengenai Sindhutai Sapkal adalah salah satu kisah hitam di antara berjuta kanak-kanak malang di India. Dia dilahirkan pada tahun 1948 dan dibesarkan di dalam keluarga pengembala lembu di Wardha di daerah Maharashta. Dia diberi gelaran “Chindi” yang bermaksud secebis kain yang koyak oleh masyarakat.

Namun begitu Sindhutai yang masih muda ini sangat dahagakan ilmu pengetahuan. Bapanya berusaha memberikannya pendidikan walaupun ditentang oleh ibunya sendiri. Disebabkan kekangan kemiskinan keluarganya, Sindhutai hanya menggunakan daun pohon Bharadi sebagai nota catitan untuk pembelajarannya.

Hanya berupaya menghabiskan pembelajaran pada tahun 4, Sindhutai terpaksa berhenti sekolah apabila dipaksa berkahwin pada usia seawal 10 tahun kerana ingin mengurangkan beban keluarganya yang sangat miskin. Dia berkahwin dengan lelaki berumur 30 tahun bernama Shrihari Sapkal atau Harbaji, pengembala lembu dari kampung Navargaon di daerah yang sama.

Ketika berumur 20 tahun, Sindhutai telahpun melahirkan 3 orang anak. Dia juga merupakan seorang aktivis yang menentang perbuatan seorang lelaki tempatan yang dikenali ramai kerana memungut najis kering lembu secara percuma dari penternak untuk dijadikan keuntungan.

Tuduhan Sindhutai ternyata benar dan ini mengundang pemungut cukai untuk datang ke kampungnya dan memberi notis amaran serta denda kepada lelaki tersebut. Berang dimalukan oleh seorang wanita dari keluarga miskin, lelaki itu telah berjaya menghasut suami Sindhutai untuk menghalaunya keluar dari rumah.

Lebih menyedihkan lagi ketika itu Sindhutai sedang sarat mengandung 9 bulan dan pada malam itu juga dia telah melahirkan seorang bayi perempuan di dalam kandang lembu bersebelahan rumahnya. Sindhutai yang malang itu juga terpaksa menggunakan batu tajam untuk memotong tali pusat bayi yang baru dilahirkannya dan terpaksa berjalan sejauh beberapa kilometer dari rumahnya ke rumah ibunya.

Lebih menyedihkan lagi, setibanya di rumah orang tuanya dia dihalau oleh ibunya sendiri kerana malu dengan kejadian yang menimpa anaknya itu.Dia terpaksa merempat dan meminta sedekah berdekatan stesen keretapi demi sesuap makanan untuk bayi dan dirinya.Dia juga pernah hampir membunuh diri akibat tertekan.

Akan tetapi segalanya berubah apabila dia menyedari lebih ramai yang senasib dengannya tergolong dari kalangan kanak-kanak.

Dia mengambil keputusan untuk membantu kanak-kanak malang dengan mengambil mereka sebagai anak angkat dan menjaga mereka seboleh yang mungkin. Anak kandungnya sendiri diberikannya sebagai anak angkat kepada Shrimant Dagdu Sheth Halwai kerana tidak mahu ada perasaan cemburu antara anak sendiri dengan anak angkatnya yang ramai.

Sindhutai menyerahkan seluruh hidupnya untuk anak-anak yatim yang dijaganya. Semakin lama semakin ramai sehingga kini mencecah 1400 orang. Mereka memanggilnya sebagai “Mai” atau emak. Kini dia mempunyai 207 orang menantu lelaki, 36 menantu wanita dan lebih dari seribu orang cucu.

Ramai diantara anak angkatnya yang telah berjaya dan menjadi pekerja profesional seperti doktor dan peguam. Sebilangan diantara anak angkatnya termasuk anak perempuannya sendiri membuka rumah anak yatim mereka sendiri. Salah seorang anak angkatnya sedang membuat PhD mengenai kisah hidup Sindhutai.

Dia telah memenangi anugerah sebanyak 273 kali kerana kesungguhannya itu. Dia gunakan wang yang diberikan melalui anugerah itu untuk membeli sebidang tanah untuknya membangunkan sebuah pusat anak yatim.

Pusat yang diberi nama Sanmati Bal Niketan itu terletak di Hadapsar dan menempatkan lebih dari 300 kanak-kanak malang terbiar. Bekas suaminya juga telah kembali kepadanya untuk memohon maaf dan dia menerimanya.

Jika berkunjung ke pusat jagaannya, dia akan bergurau dengan menyatakan bahawa suaminya itu adalah anaknya yang paling tua. Filem Mee Sindhutai Sapkal yang diterbitkan pada 2010 menceritakan tentang susah payah wanita berjiwa besar dan sentiasa berfikiran positif ini dalam membantu mereka yang kurang bernasib baik. Disebabkan usahanya juga dia digelar “ibu semua anak yatim” di India.

Namun begitu dia masih juga aktif sebagai aktivis dan telah terlibat dalam membantu menyelamatkan lebih 84 buah kampung. Penduduk kampung di daerahnya seringkali dicederakan oleh binatang buas dari hutan berdekatan seperti ular, harimau, beruang dan gajah.

Cadangannya telah menarik perhatian Menteri Perhutanan dan telah bersetuju untuk menambah baik sistem pampasan kerana sebelum ini tiada pampasan diberikan kepada mangsa yang diserang sedangkan pampasan hanya diberikan kepada haiwan ternakan dan tanaman yang dirosakkan sahaja.

Walaupun dia kurang berpelajaran serta sering dipandang hina oleh masyarakat sebelum ini kerana kemiskinan, namun dia berjaya membuktikan bahawa dirinya merupakan salah seorang inspirasi kepada ribuan orang di luar sana.

Permulaan yang sangat teruk bagi dirinya juga membuktikan nasib seseorang itu boleh berubah dengan sikap positif dan kesungguhan serta usaha. Semoga kisah Sindhutai ini menjadi inspirasi kepada anda juga.


8 Benda Pelik Berjaya Dihasilkan Di Dalam Makmal

Dengan segala peralatan dan teknologi yang canggih pada ketika ini, pelbagai perkara dilihatkan mampu dikecapi oleh manusia. Jika dahulunya banyak perkara yang terhad, namun kini ia seolah-olah mampu dilaksanakan.

Dan para saintis bekerja keras dalam membantu memberikan yang terbaik kepada industri perubatan. iluminasi.com ingin berkongsi 8 benda pelik yang berjaya dihasilkan oleh saintis di dalam makmal.

Para saintis di Pusat Perkembangan Biologi RIKEN di Jepun telah berjaya menghasilkan tisu kulit dengan folikel rambut dan kelenjar sebaceous di makmal tersebut. Hasil daripada projek tersebut, mereka telah memindahkan kulit tersebut kepada tikus.

Perkembangan ini dapat membantu pesakit yang mengalami kebakaran atau mereka yang memerlukan kulit baru.

Bunyinya agak pelih dan aneh, penghasilan embrio gabungan manusia dan khinzir pertama telah berjaya dihasilkan. Dalam eksperimen tersebut, saintis daripada Amerika Syarikat telah menyuntik sel stem manusia ke dalam embrio khinzir peringkat awal.

Embrio hibrid ini kemudiannya dipindahkan ke dalam khinzir untuk menumpangkan embrio ini dan dibiarkan membesar sehingga trimester pertama kehamilan. Embrio tersebut mempunyai 0.001 DNA manusia.

Epal adalah sejenis buah yang dijadikan makanan ruji di Malaysia, dan tiada siapa yang menjangkakan ia boleh digunakan untuk menghasilkan telinga manusia, kecuali ahli biologi Andrew Pelling.

Beliau yang merupakan seorang saintis di Universiti Ottawa bersama-sama pasukannya telah menemukan jalan untuk menghasilkan sel manusia dengan menggodam buah epal secara biologi.

Hasilnya, mereka mencipta telinga dan berjaya mengujinya ke atas tikus.

Seorang ahli urologi pediatrik, Dr. Anthony Atala yang mempunya pengalaman 20 tahun dalam pengkhususan bidang ini membuat keputusan untuk fokus dalam kajian zakar arnab bagi membantu bayi-bayi arnab yang kecacatan anggota pembiakan ini.

Menggunakan sel-sel arnab, beliau dan pasukannya telah berjaya menghasilkan zakar arnab, yang kemudiannya dipindahkan kepada arnab yang bermasalah.

Menggunakan sel arnab, para penyelidik telah dapat mengembangkan penis kelinci dan kemudian memindahkan mereka ke arnab. Menjadi ahli urologi pediatrik, Dr Anthony Atala mempunyai tahun pengkhususan di kawasan itu dan memutuskan untuk memberi tumpuan kepada zakar untuk membantu bayi yang dilahirkan dengan kecacatan.

Dalam usaha menyembuhkan ketidaksuburan bagi kaum lelaki, banyak kajian telah dilakukan. Dan terbaru, pada tahun 2016, saintis-saintis daripada Universiti Perubatan Nanjing, China telah berjaya mengubah sel stem tikus kepada sel sperma.

Sel sperma itu kemudiannya diguakan untuk proses persenyawaan telur dan menghasilkan anak-anak tikus yang sihat. Pendekatan ini membantu saintis mengkaji perkembangan sperma mamalia dengan lebih terus.

Sel-sel pundi kencing yang tidak berfungsi daripada 7 orang individu telah diambil oleh para saintis dari Kolej Perubatan Wake Forest University untuk kajian dalam menghasilkan tisu kantung yang nipis.

Individu-individu ini yang berusia antara 4 hingga 19 tahun mempunyai pundi yang bermasalah sejak lahir yang menyebabkan penutupan tulang belakang tidak lengkap. Disebabkan ini, mereka mengalami kebocoran air kencing, sekerap setiap 30 minit.

Organ tiruan yang berjaya dihasilkan kemudiannya dipindahkan ke dalam badan pesakit, yang mana tiada penolakan disebabkan ia dihasilkan menggunakan tisu pesakit sendiri.

Dalam satu kajian pada tahun 2014 yang dijalankan oleh Institut Perubatan Regeneratif di Pusat Perubatan Wake Forest Baptist, sel-sel daripada 4 pesakit wanita telah diambil dalam menghasilkan faraj tiruan.

Kajian ini bertujuan membantu wanita yang mengalami masalah sejak lahir di mana faraj dan uterus mereka tidak berkembang sepenuhnya. Projek ini berjaya dan faraj tersebut berjaya dipindahkan kepada pesakit.

Mungkin ini antara yang paling aneh pernah dihasilkan di dalam makmal. Kini, saintis-saintis dari University of California Los Angeles yang diketuai oleh Ben Novitch sedang menjalankan eksperimen menghasil otak manusia. Kajian itu kini bermula dan setakat ini mereka berjaya menghasilkan segumpal tisu otak manusia bersaiz 4 milimeter diameter.

Mereka yang melakukan kajian ini berharap ia mampu membawa kepada pemahaman yang lebih mendalam mengenai penyakit seperti Alzheimer.


8 Perkara Yang Diharamkan Dalam Parlimen British

Parlimen adalah tempat di mana berkumpulnya wakil rakyat bagi kawasan-kawasan di sesebuah negara untuk membincangkan perkara-perkara berkaitan negara. Ia merupakan satu lokasi yang mempunyai undang-undang dan peraturan yang agak ketat memandangkan ia adalah lokasi rasmi negara.

iluminasi.com ingin kongsikan 8 perkara yang dilarang dilakukan dalam parlimen United Kingdom.

United Kingdom adalam sebuah wilayah yang menggunakan beberapa bahasa. Selain daripada bahasa Inggeris, bahasa yang banyak digunakan adalah Welsh yang mempunyai hampir setengah juga pengguna, berpuluh-puluh ribu menggunakan bahasa Scots dan Irlandia.

Malangnya bagi mereka yang bercakap selain daripada bahasa Inggeris, adalah tidak dibenarkan memberi ucapan di Parlimen UK dalam mana-mana bahasa melainkan Bahasa Inggeris, walaupun di antara tahun 1916 hingga 1922 Britain mempunyai Perdana Menteri yang berbangsa Welsh.

Menurut undang-undang parlimen UK, membaca ucapan adalah "sesuatu yang sangat asing daripada budaya parlimen" dan "mencederakan" perilaku tradisional perdebatan. Walaupun begitu, ahli parlimen dibenarkan mempunyai nota ringkas yang mana mereka boleh merujuk, dan bukan untuk diikut 100% dan hanya dibaca begitu sahaja.

Ahli parlimen harus berdebat atau memberikan ucapan secara terus dan tidak hanya membaca teks yang telah disediakan sebelum itu.

Mana-mana ahli parlimen tidak dibenarkan merujuk kepada ahli parlimen yang lain menggunakan nama mereka, sebaliknya harus sentiasa menggunakan "ahli Yang Berhormat kawasan..." mengikut tempat yang diwakili.

Jika anda tidak ingat ahli parlimen tersebut mewakili kawasan mana, anda boleh merujuk kepada mereka menggunakan "saudara yang budiman" atau "saudari yang budiman".

Pengecualian terhadap peraturan ini adalah kepada Speaker yang boleh merujuk sesiapa sahaja menggunakan nama.

Ahli parlimen hanya dibenarkan untuk berkomunikasi dan bercakap dengan seorang individu sahaja dalam House of Commons, iaitu dengan Speaker. Yang lain-lain dalam parlimen tidak dibenarkan untuk dirujuk secara terus.

Ini sebabnya mengapa ahli politik bercakap dengan cara yang selalu mereka lakukan iaitu memulakan ayat dengan "Tuan Speaker" dan menggunakan "beliau" dan bukan "anda" apabila merujuk kepada pihak lawan atau rakan dalam perdebatan.

Namun secara realitinya mereka bercakap di antara satu sama lain namun ia sebahagian daripada perdebatan rasmi.

Walaupun ahli-ahli parlimen mempunyai peranti elektronik dan dibenarkan dibawa masuk ke dalam dewan dengan syarat tidak menyebabkan gangguan atau tidak digunakan sedemikian rupa untuk menjejaskan kesopanan, ia haruslah disetkan kepada mod senyap dan tidak boleh digunakan untuk "merekod video, mengambil gambar dan merakam perbualan di dalam atau di sekitar dewan".

Malah, menjawab panggilan telefon juga tidak dibenarkan. Kamera hanya dibenarkan di dalam parlimen pada tahun 1989. Juga, tiada ekstrak prosiding parlimen boleh digunakan dalam mana-mana program hibuan ringan atau program politik", dengan hanya beberapa pengecualian.

Menepuk tangan juga tidak dibenarkan, seperti mana dalam insiden 56 ahli parlimen Parti Nasional Scotland yang baru dilantik pada tahun 2015, apabila ditegur oleh Speaker kerana bertepuk tangan meraikan pemimpin mereka, Angus Robertson.

Parlimen UK mempunyai peraturan tegas terhadap "bahasa bukan parlimen" untuk digunakan dalam dewan. Satu perkataan yang sangat pantang, adalah "penipu". Mana-mana ahli perlimen yang menuduh antara satu sama lain dengan perkataan "menipu" atau "penipu" akan diarahkan untuk menarik balik tuduhan itu atau berhadapan dengan penggantungan.

Seperti penipu, perkataan "hiprokrit" juga diharamkan daripada penggunaan oleh ahli parlimen, yang mana merupakan perkataan para pengundi mungkin rasakan amat berguna di sebuah dewan yang penuh dengan ahli politik.


7 Haiwan Paling Kaya Di Dunia Disebabkan Harta Wasiat

Biasanya harta pusaka akan diwasiatkan kepada mereka yang terdekat atau yang banyak membantu seseorang ketika hidup. Sebagai contoh, si mati akan mewasiatkan hartanya kepada isteri, anak-anak dan saudara terdekat.

Dalam kes-kes tertentu, ada juga harta yang diwasiatkan kepada individu luar daripada keluarga seperti rakan dan pekerja. Namun, ia agak pelik untuk anda mewasiatkan harta pusaka kepada mereka yang tidak mampu membelanjakannya apatah lagi mengendalikannya, seperti haiwan peliharaan.

iluminasi.com ingin kongsikan dengan anda 7 haiwan paling kaya di dunia disebabkan harta peninggalan tuan masing-masing.

Seekor anjing dari baka Maltese yang berwarna putih diberi nama Trouble telah mewarisi harta peninggalan tuannya iaitu Leona Helmsley yang meninggal dunia pada tahun 2007. Walaupun Trouble tidak menerima hartanah peninggalan Leona yang mana kebanyakannya diberikan untuk tujuan amal, anjing ini mendapat lebih daripada saudara mara Leona iaitu harta sebanyak RM46.5 juta.

Adik Leona, Alvin Rosenthal menerima RM3.87 juta, dengan syarat dia menjaga Trouble. 2 daripada cucu Leona menerima RM19.4 juta setiap seorang dengan syarat mereka melawat kubur datuk mereka setiap tahun, dan lagi 2 orang cucu tidak menerima apa-apa.

Kerana tidak puas hati, saudara mara Leona membawa kes ini ke mahkamah dan pihak mahkamah bersetuju bahawa Leona mengalami masalah mental ketika menulis wasiat. Hasilnya, mahkamah hanya memberikan harta peninggalan kepada Trouble sebanyak RM7.74 juta, bukannya RM46.5 juta.

Seekor anjing betina, Samantha yang merupakan milik Sidney Altman telah diwasiatkan harta berbentuk hartanah bernilai RM23.2 juta termasuk wang tunai sebanyak RM1.35 juta selepas kematian tuannya.

Kekasih Sidney, Marie Dana ditugaskan sebagai penjaga Samantha dan dibayar sebanyak RM19,300 sebulan, serta dibenarkan tinggal di rumah peninggalan Sidney sehinggalah anjing tersebut meninggal dunia.

Selepas itu, segala hak yang diberikan kepada Marie akan terhenti, iaitu tidak lagi mendapat wang dan tidak dibenarkan tinggal di rumah tersebut. Marie yang tinggal bersama Sidney selama 6 tahun menjangkakan dia akan menerima segala harta pusaka, sebaliknya segala harta diberikan kepada seekor anjing.

Marie mencabar wasiat tersebut dan menuntut RM10.45 juta daripada hartanah tersebut dan berkata Sidney berjanji untuk menjaganya jika dia tinggal bersama kekasihnya itu.

3 ekor anjing menjadi jutawan sekelip mata selepas mewarisi rumah di tepi pantai bernilai RM32 juta dan dana amanah bernilai RM11.6 juta daripada tuan mereka iaitu Gail Posner. Malah, sebelum kematian Gail, ketiga-tiga haiwan bertuah ini sudah hidup dalam keadaan mewah.

Mereka mempunyai kakitangan sendiri yang membawa ketiga-tiga anjing ini ke spa, dan dipakaikan rantai mahal. Bret Carr, satu-satunya anak Gail tidak senang dengan peninggalan wasiat melihatkan dia hanya mewarisi RM3.87 juta yang mana jauh beza daripada apa yang diterima sesetengah staf bapanya yang menerima RM104.5 juta yang dibahagikan kepada semua staf.

Bret memfailkan tuntutan mahkamah mencabar wasiat itu mengatakan ibunya diberikan dadah oleh kakitangan Gail dan dihasut untuk mewasiatkan segala hartanah kepada anjing-anjing ini supaya mereka boleh mengawalnya.

Sehingga kini, Blackie kekal sebagai pemegang Guinness World Record sebagai kucing paling kaya di dunia, bukan kerana ia seorang ahli perniagaan tetapi melalui harta wasiat. Blackie menerima RM48.4 juta selepas kematian tuannya, Ben Rea pada May 1988.

Ben berkongsikan wang tersebut di antara 3 badan amal yang menjaga Blackie, dan tiada sedikit pun harta Ben diwasiatkan kepada ahli keluarganya. Namun, tukang kebun, mekanik dan tukang paip Ben menerima sejumlah wang.

Blackie bukanlah satu-satunya kucing milik Ben, dan merupakan antara 1 daripada 15 kucing lain, namun 14 yang lainnya telah mati.

Kisah Tommaso adalah satu kisah sempurna mengenai perubahan ketara dalam hidup. Satu ketika dulu, Tommaso hanyalah seekor kucing jalanan. Seorang janda kesunyian tanpa cahaya mata kemudiannya menjumpai Tommaso dan membawa pulang kucing ini.

Sejak itu Tommaso menjadi anak kesayangan Maria, sehinggakan harta peninggalannya bernilai RM50.3 juta diwariskan kepada kucing hitam ini. Menurut undang-undang Itali, haiwan tidak dibenarkan mewarisi hartanah.

Namun, haiwan tersebut boleh disenaraikan sebagai penerima manfaat sebaik sahaja seorang pemegang amanah dinamakan. Sebelum kematian Maria, dia telah bertanyakan kepada peguamnya agar mencari kumpulan kebajikan haiwan supaya dia boleh mewasiatkan hartanahnya dengan syarat mereka menjaga Tommaso, namun tidak dijumpai.

Pemegang amanah akhirnya diberkan kepada Stefania iaitu jururawat yang menjaga Maria sebelum kematiannya.

Jika anda berasa sangat kecewa anda tidak menerima apa-apa harta peninggalan, jangan risau, anda pasti akan berasa lebih malang. Kerana seekor ayam pun menerima harta yang begitu banyak selepas kematian tuannya.

Seekor ayam, Gigoo telah menerima RM58 juta selepas kematian tuannya, Miles Blackwell pada tahun 2002. 3 minggu sebelum itu, isteri Miles telah meninggal dunia. Disebabkan pasangan ini tidak mempunyai anak, segala harta jatuh kepada Gigoo.

Gigoo kini dianggap sebagai ayam yang paling kaya di dunia. Ironi kan?

Sebelum meninggal dunia, Karlotta Liebenstein telah meletakkan namaa anjing German sheperd nya iaitu Gunter III sebagai pewaris harta. Gunter menerima wang tunai dan aset selepas kematian tuannya itu pada 1992 yang bernilai RM251.6 juta. Gunter III hidup dengan mewah sekali, sehinggalah kematiannya yang menyebabkan harta pusaka tersebut diwarisi anaknya, Gunter IV yang nilainya mencanak menjadi RM774 juta.

Gunter IV mempunyai mahligai di Itali dan Bahamas, dan telah membeli rumah mewah 8 bilik di Miami daripada penyanyi pop sensasi Maddona dengan harga RM29 juta. Malah, Gunter IV tidur di bilik utama tempat yang sama menjadi tempat tidur Madonna.


Kisah Tragis John Pemberton, Pencetus Resipi Minuman Coca-Cola

Majoriti manusia pasti pernah meminum minuman Coca-Cola sekurang-kurangnya sekali dalam seumur hidup. Mungkin tidak keterlaluan jika dikatakan Coca-Cola juga merupakan minuman paling popular di dunia yang dijual di hampir semua negara.

Walaupun Coca-Cola bukanlah sejenis minuman yang berkhasiat, terdapat juga segelintir manusia yang ketagih akan minuman ini. Selain itu, rasanya juga sangat unik. Terdapat juga teori mengatakan resipi menghasilkan minuman ini tersangatlah rahsia dan dijaga penuh rapi sehinggakan hanya beberapa orang sahaja di dunia yang mengetahui resipi sebenar Coca-Cola.

Siapakah sebenarnya yang mencetuskan idea minuman ini? Siapakah manusia yang menghasilkan resipi rahsia Coca-Cola ini?

Jawapannnya, John Pemberton. Nama ini memang cukup asing bagi majoriti peminum Coca-Cola, tapi beliaulah manusia yang bertanggunjawab menghasilkan minuman popular ini.

Kisah hidup pencipta Coca-Cola ini mungkin tidak diketahui ramai dan penuh tragis. Beliau menghasilkan minuman ini pada awalnya bukanlah bertujuan untuk menjadi kaya dengan menjualnya, sebaliknya minuman ini dihasilkan kononnya untuk mengurangkan ketagihannya terhadap morfin, iaitu sejenis dadah.

Ya, John Pemberton merupakan seorang penagih dadah tegar dan antara sebab kamatiannya adalah akibat ketagihannya terdapat morfin ini. Beliau lahir pada tahun 1831 di Georgia, Amerika Syarikat.

Beliau kemudiannya melanjutkan pelajaran ke Reform Medical College of Georgia dan pada tahun 1850 beliau berjaya memperoleh lesen dalam bidang farmaseutikal. Pada tahun 1853, beliau berkahwin dengan Ann Eliza Clifford Lewis dan mereka dikurniakan seorang anak lelaki.

Apabila terjadinya Perang saudara di Amerika Syarikat, beliau telah diarahkan bertugas bersama pasukan Georgia State Guard. Ketika Perang Columbus (Battle of Columbus) beliau telah tercedera dan terpaksa bergantung kepada pengambilan morfin sebagai ubat tahan sakit.

Daripada pengambilan morfin inilah, lama kelamaan beliau semakin ketagih dengannya.

Akibat masalah ketagihannya ini, beliau telah berusaha pelbagai cara untuk mengurangkan ketagihannya itu. Dengan ilmu yang dimilikinya dalam bidang farmaseutikal, beliau telah bereksperiman dengan coca, iaitu tumbuhan dari mana kokain diperolehi.

Pada satu hari, beliau telah mencampurkan ekstrak coca dengan kacang kola, lalu terhasilla sirap unuk Coca-Cola. Apabila merasainya buat pertama kali, beliau amat menyukainya dan menjangkakan bahawa resipinya ini akan menjadi popular pada masa hadapan. Ternyata, jangkaannya tidak silap.

Beliau kemudiannya menghasilkan sirap ini dalam jumlah yang banyak dan membawanya ke farmasi untuk tujuan persampelan. Ramai pihak yang menggemari rasanya yang sangat unik. Beliau kemudiannya mencampurkan sirap tersebut bersama dengan air berkarbonat dan telah bekerjasama dengan Willis E. Venable, iaitu seorang pemilik kedai farmasi untuk menambah baik resipinya itu.

Pada peringkat awal, minuman Coca-Cola dipasarkan sebagai sebuah minuman kesihatan yang baik untuk otak. Lama-kelamaannya, ianya mula dipasarkan sebagai sejenis minuman ringan.

Frank Mason, iaitu seorang agen pemasaran merupakan orang yang bertanggungjawab menghasilkan nama Coca-Cola hasil daripada gabungan bahan utama untuk menghasilkan minuman ini.

Walaupun penciptaan minuman ini pada awalnya bertujuan untuk mengurangkan ketagihannya terhadap morfin, ianya sama sekali tidak membantu penciptanya mengurangkan ketagihannya itu. Malah, pernah satu ketika beliau hampir bankrap kerana ketiadaan wang untuk membeli morfin.

Bagi mengatasi masalah kewangan serius yang dihadapinya, beliau telah mengambil keputusan menjual resipinya dan sebahagian pegangan dalam syarikatnya. Beliau mengambil keputusan untuk mengekalkan sebahagian pegangan hakcipta terhadap resipi Coca-Cola kerana yakin ianya akan menjadi popular suatu hari nanti.

Selain itu, beliau juga bercadang untuk mewariskan pegangannya itu kepada anaknya kelak. Dengan penjualan resipinya itu, beliau berpendapat bahawa syarikat lain boleh menggunakan resipi Coca-Cola, tetapi beliau masih lagi mempunyai pegangan terdahap hakcipta jenama Coca-Cola itu sendiri.

Walau bagaimanapun, Charley Pemberton, iaitu anak John Pemberton sangat tamak dan mahukan wang segera. Hal ini telah membawa kepada penjualan keseluruhan hakcipta dan paten resipi Coca-Cola ini kepada Asa Candler yang merupakan seorang jutawan perniagaan.

Pada 1888, beberapa bulan selepas menjual perniagaannya, John Pemberton akhirnya mati. Kematiannya dikatakan disebabkan penyakit kanser perut yang dihadapinya. Sehingga saat kematiannya, beliau dikatakan hidup dalam kemiskinan dan masih berada dalam ketagihan terhadap morfin.

Sementara itu, dibawah pemilikan Asa Candler, beliau telah menubuhkan Coca-Cola Company dan syarikatnya telah berjaya menjadi pelopor pengilang dan peruncit minuman ringan di dunia.